Testua argazkietan jartzeko aplikaziorik onenak – KZblog\nTestua argazkietan jartzeko aplikaziorik onenak\nAurreko sarreretan argazkiak editatzeko, iragazkiak gehitzeko eta muntaketak egiteko aplikazioak ikusi ditugu. Gaur, KZguneatik argazkietan testuak jartzeko aplikazioak ezagutzea nahi dugu. Honela, argazkietan testuak idatzi ahal izango ditugu, argazkien atzealdean datak edo datu garrantzitsuak idatzi ordez. Gainera, seguru tituluak edo testuak jartzea gustatuko zitzaizkizun argazki digitalak dituzula. Ezta?\nEta argazkiak ukitzen ikasi nahi baduzu, eman izena\n“Argazki ukitua Gimp erabiliz” KZguneako ikastaroan\nAurrez aurreko ikastaroa”\nArgazkietan idazteko App-ak\nZure argazkietan nahi duzun guztia idatzi ezazu gaur aurkezten dizkizuegun doako 5 aplikazio hauekin.\nTestua argazkietan jarri ahal izango duzun aplikazio erabilerraza. 200 tipografia baino gehiago ditu eta berriak erantsi daitezke. Tamaina eta testuaren eta barne-testu eremuaren kolorea aldatu ditzakezu. Gure esaldia biratu ahal izango dugu eta gehien gustatzen zaigun tokian jarri.\n100 tipografia baino gehiagoren artean edo zureen artean aukeratu ahal izango duzun interfaze garbia eta erabilerraza den App-a. Gainera, 3D testuak sor ditzakezu itzala, hondoa edo erliebe efektuekin. Testua definitu ahal izango duzu kolore sinple batekin, degradatu linealarekin, degradatu erradialekin edo irudi-ehundurekin ere.\nBere izenak dion bezala (“azkarra” ingelesez), bere helburua testua argazkietan bizkortasunez eta zailtasunik gabe ipintzea da. Erabilerraza da, argazki bat aukeratu eta estiloa eta irudian idaztea nahi duzun testuko tipografia aukeratzea besterik ez duzu. Zure argazkiak gustokoen dituzun sare sozialetan zuzenean parteka ditzakezu.\nZure argazkietan ipinitako testuen tamaina, forma eta kolorea aldatzeko aukera ematen duen aplikazioa, efektu desberdinak ipini ahal izateaz gain. Ogitarteko edo comic motako elkarrizketa globoak jar ditzakezu ere.\n63 tipografia eta 60 emotikono eta pegatina baino gehiago aukeran zure irudiak pertsonalizatzeko. Bai testuak bai eranskailuak handitu, txikitu eta bira ditzakezu. Instagram, Facebook eta Twitterren parteka daitezke.\nHauetako aplikazioren bat zure mugikorrean jartzea gustatuko litzaizuke eta ez dakizu nola egin? Eman izena Smartphoneak eta tabletak. Zure Android gailua erabiltzen ikasi ikastaroan.\nNork KZgunea| 2019-01-30T11:36:07+00:00\t2018/01/26|Informatika eta Teknologi berriak, Orokorra|Iruzkinik gabe


IK4-IDEKO fabrikazio arloko ikerketaren abanguardian - Ideko\nIK4-IDEKO fabrikazio arloko ikerketaren abanguardian\nIK4-IDEKOk CIRP en (produkzio ingeniaritzarako nazioarteko akademia) duen ordezkaritza sendotu du Jokin Muñoa doktorea akademiako kide berri izendatuta.\nIK4-IDEKOk parte-hartze garrantzitsua izan zuen beste behin ere abuztuaren 24tik 30era Frantziako Nantesen egin zen CIRPren azken Batzar Orokorrean. Jokin Muñoa eta David Barrenetxea doktoreek artikulu baten eta bi ponentzia teknikoren aurkezpenekin izan zuten parte-hartze aktiboaz gain, Jokin Muñoa, Dinamika eta Kontrola Ikerketa Lerroko kudeatzailea dena, akademiako Associate Member izendatu izana izan zen edizio honetako alderik aipagarriena.\nCIRP, Produkzio ingeniaritzaren ikerketa arloan mundu mailako liderra den erakundeak, urtero bi batzar egiten ditu industria arloko ikertzaile eta pertsona garrantzitsuek osatzen duten nazioarteko sarearen bidez kideen arteko I+G sustatzeko, non ekitaldi hauetan ezagutza eta etorkizunerako ikuspegia partekatzen dituzten.\nAurtengo Batzar Orokorrean 36 herrialdeetako 480 ordezkarik parte hartu dute. 25etik 27ra izan ziren lehenengo jardunaldietan,11 keynote eta hainbat teknologia-arlori buruzko 140 ponentzia aurkeztu ziren zeinetan industria-produkzio arloan egon diren azken aurrerakuntzak erakutsi ziren. Jokin Muñoak egilekide gisa sinatu zuen “Cylindrical Milling Tools: Comparative Real Case Study for Process Stability” lana. Jardunaldien bigarren atalean, 28 eta 29 egunetan egin zena, hainbat talderen lan-saioak burutu ziren. Lansaio hauetan ohikoa izaten da teknologien arloan burutzen ari diren azken ikerketa lanak eztabaidatzea, potentzial handikoak edo oraindik irtenbiderik gabeak. IK4-IDEKOk beste behin ere aktiboki parte hartu zuen David Barrenetxeak eta Jokin Muñoak aurkeztutako ponentzien bidez; lehenak artezketan ikusten diren marken arazoari buruzkoa eta bigarrenak portaera dinamikoa hobetzeko buru mekatronikoen garapenari buruzkoa.\nCIRP akademia, onenentzat gordeta dagoen zirkulu zorrotza da dudarik gabe, eta bertan onartua izateko ikertzaileek aurretiaz erakutsi behar dute ikerketak bikaintasunez burutzeko gaitasuna. Gaur egun CIRP akademia nazioarteko errekonozimendua duten 40 herrialdeetako 145 kide aktibok (fellow-ak) eta berriki sartu diren 137 kidek (Associate Membres-ak) osatzen dute. Talde mugatu honetako kide dira Mikel Zatarain doktorea, IK4-IDEKOko Garapen Zientifikoaren arduraduna, David Barrenetxea doktorea, IK4-IDEKOko fabrikazio teknologien ikertzailea eta pasa den abuztutik gehitu zitzaien Jokin Muñoa doktorea.\nModu honetan IK4-IDEKOK jarraipena eman eta sendotu egiten du, fabrikazio arloko ikerketan aurretik dabilen foro garrantzitsu honetan, espainiarrek duten ordezkaritza.


Diafragmak eta zoru pelbikoak bizkarrezurrarekin duten erlazioa hobeto ulertzeko, barrunbe abdominalaren anatomia azaltzea ezinbestekoa da. Irudian ikusi daitekeen bezala, barrunbe abdominalaren aurre eta alboko aldeak abdominal muskuluez babestuta daude eta orno zein gihar lunbarrak atzetik babesten dute. Diafragma berriz, barrunbearen goiko estalkia izango litzateke eta zoru pelbikoa, izenak esaten duen moduan, barrunbe abdominalaren zorua.\nHori horrela, bizkarrezurraz zein bere patologiez hitz egiten dugunean kontutan izan behar ditugu aurretik aipatutako egiturak. Gorputza mugitu eta aktibatzen dugunean, alde lunbar, abdominal, diafragma zein zoru pelbikoko muskulu guztiak era koordinatuan aktibatzen dira mugimendu egokiak burutzeko.\nDiafragma, denok ezagutzen dugun bezala, arnasketarako muskulu nagusia da. Sudurretik airea hartzen dugunean, diafragma beherantz uzkurtzen da eta saihetsak ireki egiten dira. Uzkurketa horrek berak, erraiak zoru pelbikorantz bultzatzen ditu eta zoru pelbikoa gai izan behar da erraiek egiten dioten presioa jasateko.\nHala ere, ez da beti horrela izaten. Diafragmak, gorputzeko beste muskulu askok bezala, berezko mugimendua murriztuta duenean, bizkarrezurreko muskulatura zerbikal zein torako-lunbarra aktibatzen da arnasketa bortxatua burutzeko (eskalenoak, trapezioa, multifidoak…) Horrela, bizkarrezurreko minak eraginaz. Modu berean, zoru pelbikoak ere disfuntzioa jasaten du. Hau da, zoru pelbikoko muskulatura ahuldu egiten da eta ezin du bere euste funtzioa zuzen burutu, horrela inkontinentziak zein beste zenbait arazo eraginaz.\nArazo honen diagnostikorako, gomendagarria da fisioterapeuta batekin kontaktuan jartzea, muskulatura guztiaren aktibazio eta kontrol motorea baloratu eta pertsona bakoitzaren sintomatologiarekin alderatzeko. Eskuzko balorazioa zein elektromiografikoa izan daiteke, hau da, seinale elektrikoen bidez muskulatura bakoitzaren aktibazioa zehatz mehatz neurtzea.\nTratamenduari dagokionez, terapia aktiboan oinarritutako tratamendua izaten da. Hau da, muskulaturaren aktibazioa eta koordinazioaren ber ikasketa izaten da. Hortaz gain, sintomatologia ere artatu behar da. Horren harira, azken aldian asko aditu dugun hitza da hipopresiboena. Hau da, barrunbe abdominaleko muskulatura landu presio abdominal barik eta era seguruan. Tratamendu edo teknika oso eraginkorra den arren, gomendagarria da aurretik profesional batekin bai lunbarreko, abdominaleko, diafragmako zein zoru pelbikoaren balorazio pertsonala egitea eta tratamendu pertsonalizatua bideratzea. Azken ikerketek diotenez, egokiagoa izaten da eguneroko postura eta tentsioak zuzentzen hastea, zuzenean ariketa konplexuekin hastea baino. Kontutan izan behar dugu gorputz bakoitzak era desberdin batean jokatzen duela.\nNahiz eta diafragmaren disfuntzioari arnas arazoak daudenean erreparatzen diogun edota zoru pelbikoa bakarrik emakumeen eta batez ere haurdunaldi osteko garaiarekin erlazionatzen dugun, ez da horrela. Bizkarreko minak erlazio zuzena izan dezake eta ez da soilik bizkarreko egituren alterazioaz sortzen.\nHorregatik, bizkarreko mina baduzu eta urte asko badaramatzazu kausa zein den aurkitu gabe, gomendagarria da profesional batengana gerturatzea aurretik aipatutako guztia baloratzeko. Ez itxaron mina areagotu arte edo irudi bidezko frogetan agertu arte, Athlon bizkar kliniketako profesionalok zure arazoarekin lagundu zaitzakegu.


Urte amaieraren zain (II) - Deia\njosune ariztondo 03.12.2021 | 00:17\ndUELA astebete, 2022ko herri-aurrekontuak tarteko, alderdi politikoen txanda zela esaten nuen. Ordurako baziren covid-aren aldaera berriaren zantzuak eta Euskadiko Auzitegi Nagusiaren ebazpena ere ezagutzen genuen. Kontu hauek badakarte euren atzea eta izango dugu aukerarik trasteoi eragiteko. Aurrekontuetara itzulita, astebete igaro da Talde Popularrak eta Elkarrekin Podemos-ek Legebiltzarrera osoko zuzenketa eraman zutenetik, EH Bilduk negoziaziorako jarrera erakutsiz erantzuten zion bitartean Lehendakariaren elkarrizketa eskaintzari.\nOsoko zuzenketen esanguraz pentsatzen hasita, ez dakit errazkeriaz ez diren baztertzen aurrekontu-proposamenak. Talde politikoek sasoiz izaten dituzte diru sarrerak eta irteerak orekatuz egindako aurrekontuak, pertsonal gastuak, inbertsio propioak eta gizarte erakundeen inbertsioetarako laguntzak, zorpetzea eta zorren urtekako ordainketa eta beste hainbat xehetasun azaltzen dituzten kontuak alegia. Osoko zuzenketa gauzatu eta atalkako eztabaida publikoari uko eginez aurrekontuak baztertzea erabakitzen duenak arrazoitu beharko luke zeintzuk arlo edo ardatz ikusten dituen bidegabeko, kaltegarri edo goitik beherako iraulia behar dutenak.


Keu Agirretxeari elkarrizketa : Euskal Etxea Barcelona\nBrowse > Home / zer nori nork / Keu Agirretxeari elkarrizketa\nKeu Agirretxeari elkarrizketa\nA l’Euskal Etxea, el 23 de Gener a les 22.30h\nElkarrizketa hau BOGA bidez euskara ikasten ari diren ikasleek prestatu dute Keu Agirretxearentzat, zeinek urtarrilak 23an Bartzelonako Euskal Etxean kontzertua eskainiko duen.\nKeu Agirretxearen ibilbidea jarraitu duenak ezagutzen du musikari ondarrutar hau ez dela geldirik egotekoa, une oro sentimenduak eta emozioak azaltzeko bide berrien bila ari dela baizik. Kti, Psychophony eta Etsaiak taldeetan gitarra trash, metal eta hardcore basatiaren zerbitzura jarri ondoren, UEK izenaz jabetu eta bakarkako sorkuntzari ekin zion, lan instrumentalari emana lehen hiru diskoetan, eta rock klasikoko talde bilakaturik azkenengoetan. Tartean, Fjord hard-rock taldea sortzeko astia izan zuen. Orain, izena eta abizena harturik, bera den bezala ageri zaigu, kantautore formatuan, Une akustikoa disko labur baina indarberritzailearekin.\nZergatik aldatu duzu estiloa, maiteminduta zauda ala?\nEz dut uste estilorik aldatu dudanik, hau beste proiektu bat da, UEK geldiune baten dago eta bitartean formatu akustikoan grabatu dut disko berri hau.\nBeste bide paralelo bat besterik ez da.\nZergatik abesten duzu euskaraz bakarrik?\nNire hizkuntza hori da eta horrela adierazten naiz. Agian kolaborazio bat egin dezaket beste hizkuntza batean, baina nire kantuak seguruenik euskaraz abestuko ditut beti.\nMusikaz bizi al zara? Erraza al da musikaz bizitzea?\nEz da erraza musikaz bizitzea. Kontzertuak eskaintzen soilik bizitzea oso zaila da, eta diskoen salmentetik bizitzea ba bueno…pentsa. Musika eskoletan lan egiten dut joan den 10 urtetan, gitarra elektrikako klaseak ematen, eta hori zuzenekoekin konpaginatzen dut.\nEuskal musika, zure iritziz, norantz doa? Egin iezaiguzu etorkizuneko garapena…\nEuskal musikak beti izan du indar berezi bat, eta mugimendu handia dago. Leku asko daude jotzeko, disketxeak proposamen asko kaleratzen dituzte, eta urtean zehar disko asko editatzen dira. Eta uste dut horrela jarraituko duela. Naiz eta euskaraz abestu, taldeak beti irten dira kanpora jotzera eta erantzun ona izan dute. Espero dut denak berdin edo hobeto segitzea.\nNortzuk dira munduko zure talderik gustokoenak? Zein musika gustatzen zaizu?\nEdozein musika entzun dezaket, transmititzen badu behintzat…\nTalde asko gustatzen zaizkit, Rush, John Frusciante, Black Sabbath, Faith no more, Incubus, The mars volta, Sade, Entombed, Fugazi…\nNolakoak izaten dira zure kontzertuak?\nBikote bat gara, Mikel baxuan eta ni ahotsa eta gitarran. Formatu akustikoan joaten gara eta azken diskoko kantuez gain, UEKen kantuak ere jotzen ditugu.\nOrdu beteko emanaldia eskaintzen dugu eta oso amenoa da, erritmo lasaiak eta melodiak dituzte pixua.\nEzagutzen ez zaituen jendearen aurrean, nola definituko zenuke zure burua?\nKreatiboa, kuriosoa ( dena interesatzen zait ), sinisten dudan gauzetan entregatua,\npertsona ¨erraza¨ …\nZer ezagutzen duzu Bartzelonatik? Bartzelonan lehen kontzertua ahal da?\nEtsaiak taldearekin askotan jo izan dut Bartzelonan eta Kataluñean, Fjord taldearekin ere izan giñen jotzen Razzmatazen S.A rekin.\nEta leku askotan izan gara, baina gehienetan bixkat ¨desfasatuta¨ ibiltzen giñen, uste dut beti gaupasa egin dudala, ea zer gertatzen den oraingoan…\nWritten by admin · Filed Under zer nori nork Tagged: 30 anys, concert, elkarrizketa, euskal etxea, keu, Keu Agirretxea


Aterkiak eskuragarri, Zestoako dendetan. Noticias de Navarra\nAterkiak eskuragarri, Zestoako dendetan\nHerriko establezimenduetan bezeroek erabili ahal izateko aterkiak eskainiko dira aurrerantzean\nJueves, 16 de Febrero de 2017 - Actualizado a las 06:10h\nEkimenaren bultzatzaileak, euritakoekin. (n.g.)\nZestoa- Zestoako Udalak eta Zestoan Merkatari Elkarteak elkarlanean ekimen berri bat jarri zuten martxan joan den astean. Hala, Zestoan Merkatari Elkarteko establezimendu guztietan, herriko bezeroek erabili ahal izateko aterkiak edo euritakoak eskainiko dira aurrerantzean.\nHerriko dendariek adierazi dutenaren arabera, bat-batean euria hasi eta ezustekoan aterkiaren beharra duten bezeroek beti izango dute aterki bat erabiltzeko aukera. Beraz, ekimen berri honi esker, Zestoako Merkatari Elkarteko kide diren dendetan beti egongo da aterki bat erabilgarri zestoarrentzat, behar dutenean erabili eta berriro dendara itzultzeko. Zestoan uste baino gehiago da aterkietan irakur daitekeen esaldia eta horrek ere badu bere esanahia.\nGertutasuna eta babesa Izan ere, Zestoako bezeroari “zerbitzu eta tratu on bat” eskaini nahian, Zestoan bertako denda eta establezimendu txikiek abian jarri duten ekimen honek, oinarrian badu esanahi bat ere, eta hala azaldu dute elkarteko kideek: “Aterkia, euritik babesteko erabiltzen dugun tresna izanik, herri bertako dendek bezeroari eskain-tzen dioten gertutasuna eta babesa adierazi nahi dugu”.\nZestoan Merkatari Elkartearen ekimen berri honek, Zestoako Udalaren laguntzaz gain, Eusko Jaurlari-tzaren babesa ere jaso du. Aterki zuri-beltzak dagoeneko herrian dira zestoarrei babesa adierazteko. - A.R.\nCensuran un acto sobre un miembro de ETA al considerarlo una “falta de respeto a los luchadores republicanos”.


Inklusiora bidean Musika Eskolan -- Solasaldia, tailerra, erakusketa eta kontzertua.\nData:2021/10/29 - 2021/10/29\nTokia:Andrés Isasi entzunaretoan (Areeta)\nINKLUSIORA BIDEAN MUSIKA ESKOLAN\nUrriaren 29a, ostirala, 18:00etan\nEkitaldi honetan ondare irisgarri eta inklusiboari eskainitako 2021 Bizkaiko OEJ 2021Ondarearen Europako Jardunaldien barruan kokatzen den hitzaldia, tailerra eta kontzertua. Jardunaldi horiek dibertsitatea duten pertsonak esparru artistikoan integratzera bideratuta daude.\nGetxoko Andres Isasi Udal Musika Eskolaren hezkuntza-eskaintzaren baitan, ekintza bat burutuko da aniztasun funtzionala duten pertsonek aukera izan dezaten musikak eta hainbat mailetan praktikatzeak eskaintzen dizkiguten onurez gozatzeko. Ekintzan zehar tailertxo bat burutuko da zeinean lana nola egiten den azalduko den eta non aukera izango dugun kontzertutxo batera joateko. Kontzertu horretan espezialitate horretan parte hartzen duten ikasleek burututako emanaldiez gozatuko dugu.\nSarrera doan lekua bete.


Urdaibaiko Organoak musika-jaialdia bueltan da - Deia\nUrdaibaiko Organoak musika-jaialdia bueltan da\nEkimenak ohiko kalitatea izango du eskualdeko zazpi udalerritako elizetan\nimanol fradua / gernika-lumo 29.06.2021 | 01:18\nPasa den edizioko ekimenaldi bat. I. Fradua\nPasa den edizioko ekimenaldi bat.\nIazkoan ezin izan zen burutu, osasun-egoerak baldintzatuta. Baina aurtengo udan indarberrituta dator Urdaibaiko Organoak-Joxe Mari Eguileor organo jaialdia, 11 emanaldi eta Busturialdeko zazpi herritako elizak lotuko dituena uztailaren 17tik abuztuaren 15era arte. Eskualdean udan egiten den hitzordurik garrantzitsuenetakoa, ekimenak ohiko kalitatea izango du, nazioarte mailako edota eta Euskal Herriko musikari eta kantariei aukera emanez. Eta arrakasta izanez: 2.000 pertsona batu ziren azken ekitaldian.\nMuruetan izango den emanaldia izango da aurtengo nobedade nagusia. Abuztuaren 14ean izango da, Gure Andrearen Jaiotzaren parrokian, Olatz Saitua bilbotarrak eta Benantzi Bilbao mundakarrak eskainiko duten kontzertuan. Azkenaurreko emanaldia izango da, azkena Mundakako Andra Mariaren elizan izango baita –00:00etan, abuztiaren 15ean–, Javier Artigasen eskutik. Aurretik, zikloak beste bederatzi hitzordu ditu: Iñigo de Peque uztailaren 17an izango da, Lumoko San Pedro elizan; Stefano Pellini Mundakan izango da, uztailaren 24an; Ana Belen Garcia Gernika-Lumon –Mertzedarien elizan– uztailaren 25ean; eta Jose Luis Echechipiak Busturiko Andra Marin joko du, uztailaren 26an. Hiru egun beranduago, uztailaren 29an, jaialdia Bermeora joango da, San Frantzizko elizara. Bertan izango dira Antonio Mura eta Ugo Spanu italiarrak. Ostean Atsuko Takanok emanaldia izango du uztailaren 31n, Gernikako Andra Mari elizan; Carmina Sanchez, Victor Cruz eta Pablo Marquez hirukoteak Arratzun joko du –abuztuaren 1ean–; Pedro Estevanek eta Benantzi Bilbaok Busturiko Andra Marin abuztuaren 7an; eta Angel Monteroren txanda abuztuaren 8an izango da, Ibarrangeluko San Andres elizan.Lumoko organoa, eraberrituta Musikazaleak batzeaz gain, jaialdiak baditu beste zenbait helburu. Hauetako bat eskualdeko organoak berreskuratzea da, elizetako ondarea biziberrituz. Azken urteetan lan horretan aritu dira burubelarri antolatzaileak. Adibidez, azkenean egin ez zen iazko edizioan Lumoko San Pedro elizako organoa aurkeztea zen helburua, nahiz eta azkenean nahi baino gehiago itxaron beharra izan den. Eguna heldu da, hala ere. Gaur bertan, Lope Alberdik eraikitako organoaren inagurazio ekitaldia egingo dute, eguerdian. "Eskolakristo taldeak abestuko du eta Irene Ojanguren sopranoak berak ere Tu es Petrus interpretatuko du", Lope Alberdi Organoaren Lagunen musika-kultura elkarteak adierazi duenez.\n"Meza amaitutakoan, Unai Iriondo organo-joleak hiru partitura eskainiko ditu organoa "zaharberritu ostean haren edertasuna eta indarra oso-osoan entzuteko moduan. Lumoko organoak (1909koak) kainuterian, alde mekanikoan eta beste batzuetan eduki dituen urteetako kalteak direla-eta, zaharberritzearen beharrak egin zaizkio Gondra Barandiaran Fundazioaren babesari esker".\nUrdaibaiko Organoak musika-jaialdia


Zer aurkitu dezakezu Jehobaren lekukoen webgunean? (JW.ORG)\nARGITALPENAREN HIZKUNTZA Adjera Afrikaans Ahantera Aimara Albaniera Aleman Alemaniar zeinu hizkuntza Aluera Amerikar zeinu hizkuntza Amharera Angolar zeinu hizkuntza Arabiera Argentinar zeinu hizkuntza Armeniera Assamera Attiera Aukanera Australiar zeinu hizkuntza Azerbaijanera Azerbaijanera (Zirilikoa) Bambara Baoule Bashkirera Bassa (Kamerun) Bassera (Liberia) Batak (Simalungun) Batakera (Dairi) Batakera (Karo) Batakera (Toba) Behe alemana Bembera Bengalera Bhojpurera Bikolera Binea-Bissauko kreolera Birmaniera Bislama Boliviar zeinu hizkuntza Boulou Brasildar zeinu hizkuntza Bulgariar Cabo Verdeko kriolera Cebuera Changana (Zimbabwe) Chavacanoa Chitonga (Malawi) Chitonga (Zinbabue) Chokwe Cholera Chopi Chuabo Chuvashera Cinyanja Costarricar zeinu hizkuntza Damara Dangmeera Daniera Digoera Drehu Dualera Dusun Efikera Ekuadortar zeinu hizkuntza Emberera (Catio) Errumaniar zeinu hizkuntza Errumaniera Errusiar zeinu hizkuntza Errusiera Esan Eslovakiar zeinu hizkuntza Eslovakiera Esloveniera Espainiar zeinu hizkuntza Estoniera Euskara Eweera Fanteera Faroeera Fijiera Filipinar zeinu hizkuntza Finlandiar zeinu hizkuntza Finlandiera Fon Frafra Frantses zeinu hizkuntza Frantsesa Fulani Gaera Galesa Galiziera Garifunera Gaztelania Georgiera Ghanatar zeinu hizkuntza Gitonga Gokana Greziar zeinu hizkuntza Greziera Groenlandiera Guaraniera Guaraniera (Bolivia) Guatemalar zeinu hizkuntza Guerzera Gujaratera Gun Guna Gusiiera Guéré Hausa Hebreera Hererera Hiligaynon Hindi Hiri Motu Hmong (Zuria) Hondurastar zeinu hizkuntza Huastec (San Luis Potosi) Hungariar zeinu hizkuntza Hungariera Hunsrik Iban Ibanagera Ibinda Igboera Ijitoera (Bulgaria) Ijitoera (Eslovakia, Ekialdekoa) Ijitoera (Grezia, Hegoaldekoa ) Ijitoera (Grezia, Iparraldekoa ) Ijitoera (Mazedonia) Ijitoera (Mazedonia) Zirilikoa Iloko Indiar zeinu hizkuntza Indonesiar zeinu hizkuntza Indonesiera Ingelesa Iparraldeko Thailandiera Irlandera Islandiera Isoko Italiar zeinu hizkuntza Italiera Japoniar zeinu hizkuntza Japoniera Javera Jula Kabylera Kannadera Kaqchikelera Karenera (S'gaw) Katalan Kazakhera Khana Khasi Khmerera Kicheera Kikaonde Kikongo Kikuyuera Kiluba Kimbundu Kinande Kinyaruanda Kipende Kirgizera Kiribatiera Kirundi Kisiera Kisonge Kolonbiar zeinu hizkuntza Komoreera (Ngazidja) Kongo Korear zeinu hizkuntza Koreera Kpelle Kreolera, Belizekoa Kreolera, Guadalupekoa Kreolera, Haitikoa Kreolera, Maurizikoa Kreolera, Reuniongoa Kreolera, Seychelleakoa Krioera Kroaziera Kwangali Kwanyama Kyangonde Lahu Laosera Latgale Lenje Letoniera Lingalera Lituaniera Lomwe Loziera Luganda Lugbarera Lundera Luoera Luvaleera Makhuwa Malasiar zeinu hizkuntza Malayalamera Malaysiera Malgaxe Maltera Mambwe-Lungu Mamera Mangareva Maninkakan (Ekialdekoa) Mapudungun Marathera Marquesian (Hiva Oa) Marquesian (Nuku Hiva) Marshallera Maya Mazahua Mazatec (Huautla) Mazedoniera Mbukushu Mendeera Meru Miskitoera Mixeera Mixtekera (Guerrero) Mixtekera (Huajuapan) Mizo Mongoliera Moore Nahuatlera (Erdialdekoa) Nahuatlera (Guerrero) Nahuatlera (Huasteca) Nahuatlera (Puebla iparraldekoa) Navajo Ndauera Ndebeleera Ndebeleera (Zimbabwe) Ndonga Nederlandar zeinu hizkuntza Nederlandera Nepalera Ngabere Nias Nikaraguar zeinu hizkuntza Niuera Norvegiera Nuer Nyungweera Nzema Okpe Oromoera Ossetiera Otomiera (Mezquital Harana) Paezera Pangasinanera Papiamento (Aruba) Papiamento (Curaçao) Paraguaitar zeinu hizkuntza Pediera Persiera Perutar zeinu hizkuntza Pidgina (kamerun) Pidgina, Solomonekoa Pilagá Poloniera Ponapean Portugesa Punjabera Punjabera (Shahmukhi) Qeqchiera Quechuera (Ancash) Quechuera (Ayacucho) Quechuera (Bolivia) Quechuera (Chimborazo) Quechuera (Cuzco) Quechuera (Imbabura) Quechuera (Pastaza) Quechuera (Santiago del Estero) Quechuera (Tena) Rarotongan Rutoro Samoera Sangoera Saramaccan Senera Serbiera Serbiera (Latindar) Shonera Sinhala Somaliera Sothoera (Lesotho) Sranantongo Suediera Sundera Susu Swahili Swatiera Tagalo Tahitiera Tajikera Talian Tamilera Tandroy Tankarana Tarahumarera Tarascan Tatarera Teluguera Tetum Dili Thailandiera Tigrinyera Tivera Tlapanec Toabaite Tojolabalera Tok Pisin Tokelaurea Tongera Tongera Totonakera Tshwa Tsongera Tswanera Tumbukera Turkiera Turkmeniera Turkmeniera (Zirilikoa) Tuvaluera Twi Txekiar zeinu hizkuntza Txekiera Txewera Txiletar zeinu hizkuntza Txinatar zeinu hizkuntza Txinera mandarinera (sinplifikatua) Txinera mandarinera (tradizionala) Tzeltalera Tzotzilera Udmurtera Uighurera (Zirilikoa) Ukrainera Urdu Urhoboera Uruguaiko zeinu hizkuntza Uzbekera Uzbekera (Latindar) Valentziera Vendera Venezuelar zeinu hizkuntza Vezo Vietnamera Wallisian Waray-Waray Wayuunaiki Wichi Wolaita Xhosera Yacouba Yaoera Yorubera Zapotekera (Isthmus) Zapotekera (Lachiguiri) Zeelandaberritar zeinu hizkuntza Zimbabwetar zeinu hizkuntza Zuluera kurmanji Kurduera (Kaukasoa)\nJesukristok honakoa esan zien bere jarraitzaileei: «Zuen argiak denen aurrean egin behar du argi, zuen egintza onak ikusiz, zeruko zuen Aita gorets dezaten» (Mateo 5:16). Hori lortzeko, punta-puntako teknologia erabiltzen dugu, Internet barne. Gure webgunea, jw.org, Jehobaren lekukoon sinesmen eta jarduerei buruz online dagoen informazio-iturri ofiziala da. Zer aurkitu dezakezu bertan?\nBibliak ohiko galderei ematen dizkien erantzunak. Jendeari sortzen zaizkion galderen erantzunak aurkituko dituzu. Esaterako, Amaituko ote da inoiz sufrimendua? eta Ba al dago itxaropenik hildakoentzat? esku-orriak 600 hizkuntza baino gehiagotan online daude eskuragarri. Monde Nouveau edo Nuevo Mundo biblia-itzulpena ere 130 hizkuntza baino gehiagotan aurkituko duzu. Gainera, Biblia ikasteko hainbat argitalpen daude, Zer da Bibliak benetan irakasten duena? liburua eta La Tour de Garde edo La Atalaya eta Réveillez-vous ! edo ¡Despertad! aldizkariak, esaterako. Hauetariko asko online irakurri edo entzun daitezke eta MP3, PDF edo EPUB formatu ezagunetan jaitsi ditzakezu. Gainera, gai hauetan interesaturik dagoen norbaitentzat orrialde batzuk bere hizkuntzan ere inprima ditzakezu. Honetaz gain, bideo-argitalpenak zeinu hizkuntza desberdinetan daude eskuragarri. Eta Bibliaren irakurketa dramatikoak, musika ederra eta antzerkiak ere jaitsi ditzakezu, zure aisialdian hauetaz gozatzeko.\nJehobaren lekukooi buruzko informazio fidagarria. Mundu osoan egiten dugun lanari buruzko azken berriak eta bideoak aurki ditzakezu. Honetaz gain, Jehobaren lekukookin zerikusia duten gertakariak, baita ezbeharrak jotzen dietenei laguntzeko egiten ditugun ahaleginak ere topatuko dituzu. Gainera, gure sukurtsalekin harremanetan jartzeko informazioa eta biltzarrei buruzko berriak ere aurkituko dituzu bertan.\nBaliabide honi esker, egiak munduko txoko eta kantoi urrunenetan ere dir-dir egitea lortzen dugu. Izan ere, kontinente denetako jendea ari da jw.org erabiltzen, baita Antartikakoa ere. Mundu osoan «Jaunaren mezua bizkor zabal dadin» eskatzen dugu otoitzean Jehobaren ohorerako (2 Tesalonikarrei 3:1).\nNola laguntzen du jw.org webguneak jende gehiagok Bibliako mezua ikas dezan?\nZein informazio bilatu nahi duzu gure webgunean?\nGure aurkariek, gure erakundeari buruzko informazio faltsua zabaltzeko sortu dituzte webgune batzuk. Beraien nahia guk Jehoba zerbitzatzeari uztea da. Beraz, webgune horiek baztertu behar ditugu (1. Salmoa 1; 26. Salmoa 4; Erromatarrei 16:17).\nJW.ORG: Bibliako mezua zabaltzeko tresna


2 Samuel 22 - La Sainte Bible [Biblia Basque (EAB) 2008] - (2Sam 22)\nJaunak bere etsai guztietatik eta Saulen eskuetatik askatu zuenean, gorazarre hau kantatu zion Davidek Jaunari:\n«Jauna da nire haitza, nire geriza, bera nire askatzailea,\nene Jainkoa nire harkaitz babesgarri, nire babeski eta indar salbatzailea, nire gotorlekua, nire ihesleku eta salbatzailea. Zuk nauzu indarkeria-zaleengandik salbatzen.\nGoretsia Zu! Dei egin nion Jaunari, eta etsaiengandik salbatu ninduen.\nHerio-uhinek inguratu ninduten, uholde gaiztoek ikaratu;\nherio-leizeko lokarriek ninduten lotu, herio-sareek harrapatu.\n«Larrialdian dei egin nion Jaunari, dei ene Jainkoari. Eta aditu zuen bere tenplutik nire oihua, haren belarrietaraino heldu zen nire deiadarra.\nIkaratu zen lurra eta dardaratu, zeruaren oinarriak mugitu, Jainkoaren haserreak baitzituen astindu.\nKea zerion sudurretik, su kiskalgarria, ikatz goriak ahotik.\nIreki zuen zerua eta jaitsi zen, oinpean hodei-lainoa zekarren.\nHegan zihoan hegaldun izakien gainean, haize-hegaletan agertu zen.\nBere inguruan etxolatzat hartu zituen ilunpeak, hodei-laino euritsuak.\nHaren aurrean distira, su-garretan ikatz goriak.\n«Ortzitik trumoia joarazi zuen Jaunak, deiadar egin Goi-goikoak.\nGeziak jaurtiz sakabanatu zituen, tximista eginez ihes eragin.\nItsas hondoa agertu zen, lurraren oinarriak agerian jarri Jaunaren orroaz, haren haserre-ziztuaz.\n«Goitik eskua luzatuz hartu ninduen eta uholdetik atera.\nEtsai indartsuagandik salbatu ninduen, ni baino indartsuago ziren arerioengandik.\nLur joa nengoenean eraso zidaten, baina Jauna izan nuen euskarri.\nZabaldira atera ninduen, maite nauelako libratu.\n«Neure zuzentasunaren ordaina eman dit Jaunak, neure jokabide garbiaren saria.\nJaunaren bideari jarraitu baitiot, ez naiz Jainkoarengandik urrundu.\nHaren aginduak oro aurrean izan ditut beti, eta ez naiz saihestu haren arauetatik.\nHaren aurrean zintzo izan naiz, ez dut batere bekaturik egin.\nNeure zuzentasunaren ordaina eman dit Jaunak, beraren begietan garbi jokatu dut eta.\n«Leialarentzat leial zara, zintzoarentzat zintzo,\nasmo garbikoarentzat garbi, asmo txarrekoarentzat zorrotz.\nZuk duzu herri zapaldua salbatzen, eta harroputzen handikeria makurrarazten.\nZu zaitut argi-zuzia, Jauna; zuk argitzen duzu, Jauna, nire ilunpea.\nZure laguntzaz ihes eragiten diot gudari-taldeari, zurekin, ene Jainko, harresiak igarotzen gainetik.\n«Jainkoaren bidea on-ona, Jaunaren hitza sinesgarria. Bera da harengana jotzen dutenen babesa.\nNor Jainko, Jauna izan ezik? Nor harkaitz babesle, gure Jainkoa izan ezik?\nJainkoa dut gordeleku indartsu, bide zuzenetik ibilarazten nau.\nOreinarenak bezain arin dizkit oinak egin, eta neure tontorretan sendo nau ezarri.\nTrebatzen dizkit eskuak gudurako, eta besoak brontzezko uztaia tenkatzeko.\nBabeskiak bezala gorde nauzu eta salbatu, erantzun didazu eta indartsu egin.\nBidea zabalagotu didazu eta nire oinak ez dira oztopatu.\n«Etsaiak pertsegitu nituen eta triskatu, eta ez nintzen itzuli denak suntsitu arte.\nSuntsitu nituen eta desegin, ez ziren aurrerantzean jaiki; nire oinazpira erori ziren.\nIndarrez jantzi ninduzun gudurako, menpean jarri zenizkidan arerioak.\nNire etsaiak ihesi jarri zenituen, gorroto nindutenak hondatu nituen.\nBegiratu zuten, baina inork salbatu ez; Jaunarengana jo, baina hark entzun ez.\nLurreko hautsa bezala xehatu nituen, kaleko lokatza bezala oinpean zapaldu.\n«Ene herriaren liskarretatik atera ninduzun, atzerritarren buruzagi izendatu. Herri ezezaguna jarri zitzaidan zerbitzari,\narrotzek lausengatzen ninduten, entzuten zidaten eta esana betetzen.\nAtzerritarrak kikildu egin ziren, eta beren gordelekuetatik dar-darka irten.\n«Gora Jauna, bedeinkatua ene harkaitza! Goretsia Jainkoa, salbatzen nauen haitza!\nEne Jainko, zuk mendekatu nauzu, herriak menpean jarri dizkidazu.\nEtsaien artetik atera nauzu, oldartzen zaizkidanen gainetik jaso, gizon zakarrarengandik askatu.\n«Horregatik, Jauna, atzerritarren artean goresten zaitut, zure omenez kantatzen dut.\nGaraipen handiak eman dizkio bere erregeari, maitasunez jokatu du bere gantzutuarekin, Davidekin eta beraren ondorengoekin betiko».


Itzubaltzeta/Romoko nagusien etxeko tailerretan egindako lanak ikus daitezke - Getxo - Hiruka.eus\nItzubaltzeta/Romoko nagusien etxeko tailerretan egindako lanak ikus daitezke\nHiruka.eus 2017-04-05 13:55\nBarikura arte dago ikusgai Itzubaltzeta/Romoko Ibar nagusien etxean bertako pintura-, patchwork- eta joste-tailerretan egindako lanen erakusketa.\nAldi berean, daborduko zabaldu dituzte elkarteak antolatu dituen hurrengo bidaietarako izena emateko epeak; apirilaren 30etik maiatzaren 7ra Portugalera joango dira, eta maiatzaren 21etik 25era Erronkariko haranera. Mendi-taldeak ekainaren 5etik 10era Asturiasera antolatutako irteeran parte hartu gura duten pertsonek ere izena eman dezakete daborduko. Gainera, hilaren 11n Enkarterriko bide berdera joateko txangoa aurreikusita dago.


Aire garbia, abiazioaren ingurumen-inpaktua murrizteko proiektua | Consumer\nAire garbia, abiazioaren ingurumen-inpaktua murrizteko proiektua\nHelburua da co2-aren eta no-aren emisioak %50 murriztea eta hegazkinen zarata erdira murriztea.\nEgilea: mediatrader 2008-ko otsailak 6\nEuropako Batzordeak, industria aeronautikoak eta EBko kide diren herrialdeetako ikertzaileek abiazioaren ingurumen-inpaktua murrizteko proiektu bat jarri dute abian. Ekimen horrek, “Zeru Garbia” (“Clean Sky”, ingelesez) izenekoak, 1.600 milioi euroko inbertsioa ekarriko du datozen zazpi urteetan (Bruselak eta sektore pribatuak erdi bana finantzatuta).\nEuropako historiako ikerketa-proiekturik handiena kontuan hartzen dena industria aeronautikoari karbono dioxidoaren (CO2) emisioak %50 eta %80 nitrogeno oxidoarenak (NO) murrizteko aukera emango dioten teknologiak garatzen saiatuko da, baita hegazkinek sortzen dituzten zaratak erdira murrizten ere.\nJanez Potocnik Zientzia eta Ikerketako komisario europarrak onartu du helburu “anbizio handikoak” direla, baina adierazi du industria aeronautikoak “bere etorkizuna bere ingurumen-inpaktua murrizteko aukeraren mende dagoela”. Gaur egun, hegazkinek atmosferara isurtzen diren berotegi efektuko gasen %2 eta %3 artean isurtzen dute, eta ehuneko hori “txikia baina onartezina” da, dio Ake Svensson-ek, Defentsa eta Abiazio Industrien Europako Elkarteko lehendakariak.\nFinkatutako helburuak lortzeko, proiektuak aurreikusten du, adibidez, egoeretara egokituko diren hego adimendunak diseinatzea, haizearekiko erresistentzia txikiagoa lortzeko, material arinagoekin hegazkinak eraikitzeko eta motor isilagoak eta eraginkorragoak egiteko.\nBruselak espero du “Clean Sky”-tik sortzen diren eta 2010ean behin betiko hautatuko diren teknologia berriek 2015 inguruan gutxiago kutsatzen duten hegazkinen belaunaldi berri bat garatzeko balio izatea.\nhegazkinak kutsadura proiektua


Indarkeria matxistaren aurkako Iruñerriko deialdiak - Iruñerria - euskalerriairratia.eus\nIndarkeria matxistaren aurkako Iruñerriko deialdiak\nEuskalerria Irratia 2021-11-25 10:49\nEskuin ezker, Maria Txibite Nafarroako presidenteak, Unai Uhalde parlamentuko burua eta Javier Remirez gobernuko lehendakariordea. (Argazkia: Nafarroako Parlamentua)\nIndarkeria matxistaren aurka mugimendu feministako eragileak, sindikatuak eta ordezkari politikoak aterako dira kalera.\nAzaroak 25 egun ditu gaur, eta indarkeria matxistaren aurkako aldarriak hartuko ditu Iruñerriak.\n"Amorruz oihukatu” nahi du mugimendu feministak. Indarkeria Sexistaren Aurkako Plataforman bildutako eragileek emakumeek pairatzen duten indarkeria guztiak ikusarazi nahi dituzte. Aske izateko, indarkeriarik gabeko bizitza orain! lelopean eginen dute protesta. Baluarte plazan izanen da, 20:00etan.\nArratsaldean ere, Iruñerriko Itaia Emakumeon Antolakunde Sozialistak 19:00etan eginen du protesta, Udaletxe plazatik. "Egungo testuinguru konkretuan beharrezkoa deritzogu kapitalismoaren garapenak emakumearen sexualizazio eta kosifikaziorako sortutako forma berritzaileak aztertzea eta horrek ideologia matxistaren normalizazioan zein erasoen tendentzia gorakorrean izaten ari den ondorioak seinalatzea", adierazi dute. Gizarte kapitalista gainditu eta zapalkuntzekin amaitzeko borondatea duen sozialismoaren eraikuntza ikusten dute aukera bakartzat.\nEuskal Herriko koordinakunde feminista abolizionistak, berriz, 19:45ean bilduko dira. Geltokitik irtengo dira manifestariak.\nSindikatuak ere mobilizatuko dira. UGTk eta CCOOk euren egoitzetan eginen dute goizean, ELAk eta LABek, Indarkeria Sexistaren Aurkako Plataformak deitutakoarekin bat egin dute.\nInstituzioen aldetik, Nafarroako Gobernuak antolatuta, kontzentrazio isila egingo da, 11:00etan, Nafarroako Berdintasun Insitutuaren egoitzaren aurrean, Iruñeko Sarasate pasealekuan. Emakumeen aurkako indarkeria guztien “gaitzespen irmoa” egin du Nafarroako Gobernuak, adierazpen baten bitartez. Nafarroako Parlamentuko kideekin batera eginen dute protesta hori. Iruñeko Udalak, aldiz, Udaletxeko Plazan eginen du elkarretaratzea, eguerdian.\nBidali zure deialdia: info@euskalerriairratia.eus\nEmakumeentzako arretarako zenbakia: 016\n24 ordutan, erabilgarri. Ez du fakturan arrastorik uzten.


Apirilean, % 3,5 hazi da industria-jarduera Euskadin - Ekonomiaren KZ\nApirilean, % 3,5 hazi da industria-jarduera Euskadin\nEustatek emandako datuen arabera, eta lan-egutegiko termino homogeneoetan, Euskal AEko industria-produkzioa 2022ko apirilean % 3,5 handiagoa izan da 2021eko hil berean baino. Aurreko hilabetearen aldean, industria-jarduera % 1,1 hazi da, urtaro-ondorioak zuzenduta.\nApirilean ikusitako goranzko joera horren ondoren, Industria-produkzioaren indizearen urteko lehenengo lau hilabeteetan metatutako urte arteko hazkundea % 6,8koa da.\n2022ko apirileko indizearen bilakaerak, 2021eko apirilarekin alderatuta, portaera ezberdina izan du industria-sektore handietan: Ekipo-ondasunen sektorean (motordun ibilgailuen fabrikazioa, tren-makinen eta trenbide-materialen egitea eta aireontziak edo itsasontziak egitea barne hartzen dituena) % 10,7ko hazkundea izan du produkzioak, eta Bitarteko ondasunetan, berriz, % 1,1ekoa. Azken sektore horretan sartzen dira metalurgia eta produktu metalikoen fabrikazioa, industria kimikoa eta kautxuzko eta plastikozko produktuen fabrikazioa.\nKontsumo-ondasunek, berriz, urte arteko % 0,9ko igoera izan dute oro har, Kontsumo-ondasun ez-iraunkorren % 1,6ko hazkundearen eraginez; aldiz, Kontsumo-ondasun iraunkorrek % 1,6ko jaitsiera izan dute. Elikagaien fabrikazioa, prozesatzea eta kontserbazioa, garbiketarako eta higienerako produktuen fabrikazioa eta jantziak egitea dira Kontsumo-ondasun ez-iraunkorren epigrafearen barruko jarduerak. Altzarien eta etxeko tresnen fabrikazioa dira, besteak beste, Kontsumo-ondasun iraunkorren sektoreko jarduerak.\nAitzitik, urte arteko kopuruetan portaera negatiboa izan duen sektore bakarra Energia izan da, % 4,6ko jaitsierarekin. Sektore horretan sartzen dira energia elektrikoaren ekoizpena eta hornidura eta petrolioaren fintzea.\nMakineria eta ekipoa, pisurik handiena duena\nXehekiago, Euskal AEko industrian pisu handiena duten sektoreen artean, 2022ko apirilean urte arteko hazkunderik handiena izan dutenak Makineria eta ekipoa (% 14,3), Garraio-materiala (% 7,3) eta Metalurgia eta produktu metalikoak (% 5,2) izan dira. Beste muturrean, ekoizpenean jaitsierarik handienak izan dituzten sektoreak hauek izan dira: Energia elektrikoa, gasa eta lurruna (% 12,7ko jaitsiera), Elikadura industriak, edariak eta tabakoa (% 9,6ko jaitsiera) eta Kautxu eta plastikoa (% 4,4ko jaitsiera).\nApirileko Industria-produkzioaren indizearen urte arteko bilakaera positiboa izan da hiru Lurraldeetan: Bizkaian % 5,0 igo da, Gipuzkoan % 3,3 eta Araban % 1,4.\n← Elektrizitateak garesti jarraitzen du, ostiral honetarako batez besteko prezioa 214,50 euro/MWh-koa delarik\nEuskadin 2.202 langabe gutxiago dago →\nBizi-itxaropena jaitsi egin da EAEn pandemiagatik\n2021-12-16 Andoni Beitia\nEAEko etxeetako kontsumoak behera egin du 2020an


Gesto por la Paz: “Educándonos para la Paz”\nJarduera arloak >> Heziketa eta Bakea >> Bake-hezkuntzaz >> Bake-bidean geure burua hezi\n“Bake-bidean geure burua hezi”\nHezkuntza prozesu etengabea, iraunkorra eta betiereko birziklapena behar duela oinarritzat hartuta, “Bake-bidean geure burua hezi” dokumentuaren titulua apropos pentsatu zen. Beharrezko iritzi zioten bake-hezkuntzari buruzko gogoeta kaleratzeari. Ez zeukan ekarpen orokor berri askorik, baina ahaleginez Bake hezkuntza hurbildu nahi izan zitzaien gai horretan interesatutako pertsonei edo kolektiboei, eta ordura arte hezkuntza-jarduera egiteko oinarri teorikoa falta izan dutenei. Azken helburua ahalik eta jende gehienen kontzientzian eragitea zen, ordura arte indarkeriaren kulturan erabiltzen ziren baloreen ordez bake-kultura berriak zekartzanak nagusi izan zitezen.\n“Bake-bidean geure burua hezi” dokumentuaren hasieran Bake kulturaren kontzeptua bera eta bakea-gatazkaren arteko erlazioa sakontzen zuen, eta geroago Bake Hezkuntzarako lerro nagusiak azpimarratzen zituen. Alderik berriena zen BAK-Gestok esperientzian eta perspektiban sortutako ñabardurak eta berezko intentsitateak agertzen zituela. Hiru ekarpen zehatzago egin ziren: bata, familia eremukoa; beste bat, eskola eremukoa, eta azkena, gure gizartearen egoera zehatza.\nDokumentua 2000 urtean Bake Kulturaren Nazioarteko Urtean hasi zen eta 2001eko urrian aurkeztu zen jendaurrean. Modu askotara zabaldu zen: ikastetxeetara, kolektiboen artera, politika-, kultura-, hedabide mailako pertsona garrantzitsuak, eta gaian interesatutako beste hiritar asko\nRueda de prensa Educar


Euskal Herriko bidaia-gida/Ibilbideak/Billano lurmuturra, itsasertzeko kanoien bidea — Wikibooks\nEuskal Herriko bidaia-gida/Ibilbideak/Billano lurmuturra, itsasertzeko kanoien bidea\nBillano lurmuturra, itsasertzeko kanoien bidea\nArmintza, Ermua, Billano, Azkorriaga, Plentzia\n10,2 km. 2 ordu eta 30 mn.\nElementu historikoak ez ezik, bestelako altxor naturalak eta paisajistikoak ere eskaintzen ditu Gorliz eta Armintza artean, Bizkaian, dagoen Billano lurmuturreraino iristeko bideak.\n2 Plentzia eta Gorliz\n3 Kanoien bila\n4 Ermua mendia\nKostaldean duen kokapen estrategikoagatik, Gorliz eta Armintza (Bizkaia) artean dagoen Billano lurmuturrak erabilera militarra izan du zenbait garaitan. Bidean aurkitu daitezkeen eraikuntzen aztarnek adierazten dute hori. Elementu historiko horiez gain, ibilaldiak bestelako altxor naturalak eta paisajistikoak eskaintzen ditu: Astondoko dunak Gorlizen, Kantauri aldeko artadiaren berezko arboladia Ermua mendian, itsaslabar garaiak eta bertikalak, kala helezinak eta sekulako ikusmira Kantauri aldeko kostaldean zehar.\nPlentzia eta Gorliz[aldatu]\nPlentziako metro geltokian hasiko da ibilaldia. Zubia zeharkatu, eta Plentzia Butroe ibaiaren lasaitasun horren truke, errekako urak itsasoarekin elkartzen diren hondartzaraino joan behar da. Ontzigintzan eta balea ehizatzen jardundako herri horretan, azkar antzematen da turismoa dela gaur egungo jarduera nagusia. Badia zabalean, hondartzak lotzen ditu Gorliz eta Plentzia herriak. Batetik bestera noiz pasatu garen ia ohartu ere ez gara egingo. Hondartzako pasealeku osoa zeharkatu behar da, Euskal Herriko Unibertsitatearen Itsas-Estazioaren eta Gorlizko Ospitalearen ondotik.\nPasealekuaren bukaeran, El Maritimo txosnaren ondoan, Astondoko duna sistemak milaka urteetan osatu duen fenomeno bitxia dago. Kantauri itsasoaren indarraren eta iparraldeko haizearen eraginez, hareak, hondartza gunea utzi, eta alboko zelaietan gora egin zuen. Duela 6.000 urte hareazko tontor horiek harri bihurtu zirenez, aurrean dauden tontorrak duna fosilak dira.\nDunen alboan, eskaileraz osatutako bidea pinu artean sartzen da, Antikera mendirantz. Aldapan gora, lau behatoki panoramikoek badiaren airetiko ikusmiraz gozatzeko aukera eskainiko dute. Igoeran badira zenbait bidexka amildegira eraman dezaketenak. Adi ibili, eta horietan ez sartu. Beti eskumako aukera hartu behar da, bidearen hasierako bihurgunean salbu.\nAntikera mendiaren bestaldetik behera joanda, Azkorriaga gotorlekuaren aztarnak ikus daitezke, Ustrikoetxe muturrean. XVI. eta XVIII-XIX. mendeetan zehar itsasotik etor zitezkeen etsaiengandik defendatzeko Bizkaiko Jaurerriak itsasbazterrean jaso zuen defentsa sistemaren azken aztarnak dira.\nItsasertzeko hegalean gora jarraituz, Billano itsasargia izango da ikusgai. Hara bideratu behar dira urratsak, Gorliztik datorren asfaltozko bidearekin bat eginez. Bidea labar bertikalaren hegaletik doa, ehun bat metrotara, itsasoaren gainetik. Itsasargira heldu baino ehun bat metro lehenago, ezkerretara agertzen den bidexka hartu behar da, 1936ko gerraren ostean Francoren aginduz preso errepublikanoek eraikitako kanoi eta bunker sarean sartzeko. II. Mundu Gerrako aliatuek eraso egin, eta lurreratuko ote ziren beldur zen Franco garai haietan. Linterna aldean eramanez gero, labarraren azpiko tunel sarean barrena sartzeko aukera dago, bunker batetik bestera joateko. Horietako batean kanoi herdoildu batek zutik jarraitzen du gaur egun oraindik.\n1990ean, 21 metroko garaiera duen argizko kanoi indartsu batek Francorenak ordezkatu zituen. Diseinu abangoardistako Billano itsasargi erraldoiak 47 kilometrotaraino bidaltzen du bere lanparen argia, itsasgizonak itsasertzetik babesteko.\nItsasargitik abiatuta, xendra maldan gora doa, ote zuri artean lehendabizi, garo artean gero eta artadi kantauriarraren arboladian barrena azkenik. Ermua mendiaren gailurreraino (289 metro) iristen da. Bidezidorraren ezkerrean gordeta dago, artadi artean. Adi ibili, beraz. Ikusmira zabala begi aurrean, haizea aurpegian eta uraren joan-etorria belarrietan, itsasontzi erraldoi baten karelean egotearen sentipena izaten da. Anbotoko mendietatik hasi, eta Bizkaia osoko mendi gehienak daude ikusgai. Neguko elurrari esker, Burgosko (Espainia) Castro Valnera eta aldameneko mendiak ere antzeman daitezke zailtasunik gabe. Kantabriako (Espainia) Candina eta Buciero mendiak ere aise ikus daitezke itsasertzean. Azpian dagoen irlak Herensugea du ezizena, ur azpitik azalera datorren piztia erraldoiaren itxura omen daukalako. Itsas hegazti batzuek ugaltzeko duten leku aparta da.\nAmaitzeko, ekialderantz jo behar da, aldapan behera, Armintza herriraino. Gaztelugatxe eta Aketxe uhartea ikus daitezke eukalipto basoan sartu aurretik. Armintzako herriaren xarmaz gozatu ostean, Armintza eta Areeta lotzen dituen autobusa hartu behar da, Plentziako metro geltokira itzultzeko.


DEMAK 3100 enpresa ingururen eraketan parte-hartu du | El Correo\nZurekinDEMAK 3100 enpresa ingururen eraketan parte-hartu du\nDEMAK 3100 enpresa ingururen eraketan parte-hartu du\nEgunotan Enplegu eta Ekintzailetza Foru Agentziaren 30. urteurrena ospatzen ari dira\nUNAI SARRIUGARTE Miércoles, 12 junio 2019, 22:08\nDEMAK, Enplegu eta Ekintzailetza Foru Agentziak, 3100 enpresa ingururen eraketan parte-hartu du. Egunotan agentziaren 30. urteurrena ospatzen ari dira, eta DEMAK sortarazten lagundutako Main Loop eta Auspola enpresen ibilbidea eman da ezagutzera.\nPasa den astelehenean Bilboko Guggenheim Museoan ospatutako ospakizun ekitaldian, antolatzaileek argi utzi zuten DEMA Bizkaiko ekintzailetza eta enplegagarritasunaren alde apustu egiten duen oso erreminta baliagarria dela. Gogorarazi zutenaren arabera, «1989az geroztik, lanean dihardu enpleguaren arloko foru estrategien esparruan ekimenak garatuz, eta Bizkaiko herritarren zerbitzura dauden jarduera eta programa ugari bultzatuz».\nGauzak horrela, foru agentziak enplegua sustatzeko programak garatzen ditu, pertsonak ardatz hartuta eta tresna egokiak eskainita beren lan helburuak zehazteko, gaitasun pertsonalak eta enplegagarritasuna hobetzeko, eta jendeari lana aurkitzeko aukerak areagotzeko helburuarekin.\nBestalde, hauexek dira jorratzen dituzten ildo nagusiak: gazteen artean kultura ekintzailea sustatzeko programak bultzatzea, negozio ideiak garatzen eta martxan jartzen laguntzea, enpresak sortzea eta finkatzen laguntzea eta Bizkaiko Lan Behatokia den BIZKAIKER kudeatzea.\nDatuak kontutan izaten baditugu, Demak 12.949 pertsonak proposatutako enpresa-proiektuak lagundu izan ditu. Hauetako 5.975 proiektuk negozio-plana garatu izan dute eta azkenik, 3.104 izan dira enpresa sortu eta aurrera ateratzea lortu duten egitasmoak.\nGuggenheim Museoan ospatutako ospakizun ekitaldian ehunka pertsonai publiko bildu ziren. Horien artean, José Luis López Gil, Metaleko Enpresen Bizkaiko Federazioko presidentea; Isabel Muela, Eusko Jaurlaritzako Turismo eta Merkataritzako sailburuordea; Sabin Arana, foru diputatu ohia eta Demako lehendakari ohia; Rafael Iturriaga, foru diputatu ohia eta DEMAren sortzailea; Juan Carlos Barron IES Txurdinagako zuzendari ohia besteak beste.\nBizkaira zabalduko da aurten Umetoki Lepoko Minbiziaren Baheketarako Programa Formula Student Bizkaia taldearen modelo berria aurkeztu dute


Irungo MOOV Drive Technology enpresaren bizikleta elektrikoak - Ekonomiaren KZ\nIrungo MOOV Drive Technology enpresaren bizikleta elektrikoak\nMOOV Drive Technology enpresa 2021eko ekainean sortu zen Irunen, bere sortzaileek bizikleta elektrikoen motorrak hiriko txirrindulariaren beharretara optimizatzeko beharra ikusten zutelako, eta, horrela, egungo mugikortasunaren eredua aldatu. Enpresa “ibilgailu elektriko arinetarako motor berritzaileen fabrikazioan” espezializatuta dago, batez ere bizikletak.\nGaur egun, merkatuko bizikleta elektriko gehienek barneko biderkatzaile sistema (edo planetarioa, beste izenez) erabiltzen dute, zarata eta bibrazioak sortzen dituen eta mantentze-arazoak izaten dituen elementua, besteak beste. Arazo horiek saihesteko, Gipuzkoako enpresak zuzeneko motor eraginkor berri bat garatu du, elementu hori behar ez duena, eta 3 kg-ko pisuarekin edozein aldapa esfortzurik gabe eta erabat isilean igo ahal izateko beharrezkoak diren prestazioak dituena, bizikleta konbentzional baten pedalkada naturala mantenduz.\nHiri-bizikletaren sektorerako hiriko ezaugarri ezberdinak dituzten 3 produktu aurkezten dituzte. MOOV Urban da bere lehen garapena. 26 hazbeteko gurpilentzako 3 kg-ko zuzeneko motorra da, hiriko bizikletentzat eta karga arineko bizikletentzat aproposa (80kg-raino). MOOV Small Wheel modeloa bere bigarren modeloa da eta 16 eta 20 hazbeteko gurpilak dituzten bizikleta tolesgarrian zentratuta dago. 2,5 kg-ko motorrarekin pare- eta eraginkortasun-prestazio handienak lortzen dira. “Gure kontzeptua hain da arina eta eraginkorra, bideragarria egiten baitu bizikletetan birsortzeko modua”, adierazi du Juan Carlos Ausin MOOV enpresako kudeatzaile eta merkataritza-arduradunak. “Bizikleta elektrikoki geldiaraztea lortu genuen motorra erabiliz eta energia hori bateriaren autonomia handitzeko berreskuratu genuen eta, gainera, frenoen higadura errotik murriztu genuen. Auto elektrikoek bizikletaren balaztatze eta jaitsieretan elektrikoki balaztatzeko eta energia berreskuratzeko erabiltzen duten teknologia bera erabiltzen du sistemak”, adierazi du.\nAzkenik, MOOV Cargo modeloa hirietako banaketa-furgonetak ordezkatzen ari diren garraio astunerako 3 gurpileko ibilgailuentzat pentsatuta dago. Eredu honek Urban modeloaren egokitzapen txiki bat dauka, 250 kg-raino garraiatzeko. “Ibilgailu horien erabiltzaile askok par falta adierazten dute motorretan, banaketa-zerbitzuak azkar egin ahal izatea eta hiriko gune altuenetara iristea zailagoa bihurtzen duena, baita urtean hainbat aldiz balazta-zapatak aldatzeko beharra ere. Gure sistemak karga garraiatu ahal izateko par bat ematen du, eta birsortzeko moduari esker, galgen erabilera murriztu egiten dugu, eta, beraz, ziklologia garbiagoa eta eraginkorragoa garatzen laguntzen dugu”.\nUne honetan, enpresa merkaturatze-prozesuan dago, eta dagoeneko hainbat modelo ditu nazioartean ezagunak diren fabrikatzaileekin. Gure produktua Frankfurteko Eurobike azokan aurkeztuko dugu, eta hor bilera garrantzitsuak ixten ari gara”. Gainera, serieko motorra ekoizteko beharrezkoa den finantzaketa ixteko prozesuan dago enpresa, “datorren urtearen hasieratik aurrera gure produktua bizikleta-fabrikatzaileei hornitzeko helburuarekin”, amaitu du Juan Carlos Ausinek.\n← Javier Elzo: “Nortasun propioa eta plurala duen Euskal Herria”\nBCSC, Cybasque eta Ikerlanek zibersegurtasuna sustatuko dute →\nMUko proiektu batek irabazi du Glass Design Master lehiaketa\nFoilchemy start-upek ‘NAIA’ egingo du, itsasontzi mota berria\n2021-12-07 Andoni Beitia


Katedra (latinez: Cathedra, "aulki", antzinako grezierazko καθέδρα, kathedra, "eserleku"tik ekarria) erromatarren aulkia izan zen, antzinako greziarren klismos aulkiaren ereduaren arabera egina, baina hura baino sendoagoa eta astunagoa. Hasierako kristauen elizetan aldarearen atzean jartzen zen katedra, apezpikuaren trono gisa. Geroago apezpikuaren eliza nagusiari katedrala izena ematen zitzaion. Ex cathedra (“eserlekutik edo tronotik”) esapidea erabili izan du Eliza Katolikoak Aita Santuak fedeaz eta moralaz agerpen gorenak egiten dituenean. Izena handik kargu zibiletara pasa eta, Espainiako unibertsitateetan, goi mailako irakasle kargua adierazteko erabiltzen baitute. (eu)\nKatedra (latinez: Cathedra, "aulki", antzinako grezierazko καθέδρα, kathedra, "eserleku"tik ekarria) erromatarren aulkia izan zen, antzinako greziarren klismos aulkiaren ereduaren arabera egina, baina hura baino sendoagoa eta astunagoa. Hasierako kristauen elizetan aldarearen atzean jartzen zen katedra, apezpikuaren trono gisa. Geroago apezpikuaren eliza nagusiari katedrala izena ematen zitzaion. Ex cathedra (“eserlekutik edo tronotik”) esapidea erabili izan du Eliza Katolikoak Aita Santuak fedeaz eta moralaz agerpen gorenak egiten dituenean. (eu)


EGUNSENTIKO AZKEN IZARRA – Bodegas Itsasmendi\nArtizar 2012 nekazaritzan izan daitekeen begirune handienarekin jaio da. Ez gure lurrarekiko errespetugatik bakarrik, baita mahastienganako eta ardogintzarako filosofiarenganako begiruneagatik ere. Horrez gain, Karmele Jaio idazleak, euskaraz eta gaztelaniaz, egin dion poesia zoragarri batez estalia jaio da, bere balioa babesten duen beroki bat bezalakoa baita botila inguratzen duen paper ederra. Literaturaren bidez handiagotuta ikusten da ardo horren atzean dagoen esfortzua, ilusioa, profesionaltasuna eta maitasuna. Edertasunaren bilatze-ariketa ezin ederragoak dira emaitza biak, ardogintza eta poesia.\nesadazu zein den\ngordetzen duzun sekretua.\nIpar haizeak zaildutako lurra,\nurtero jaiotzen da\nduen gazte bat.\nHitz gutxiko lurra,\nberba egiten duzunean\nzure ahots anitzetan\nesaera zaharrak eta\naditz berriak nahasten dira.\nEsku zabaleko lurra,\nbostekoa luzatuta beti,\nLur duin eta misteriotsua,\nzure fruituaren distiran\nislatzen da urtero\nadmin2018-04-10T11:10:38+00:00Artikuluak, Gure txokoa|0 Comentarios


Bilbo Metropolitarraren LZPari buruzko erakusketa hartuko du Getxok martxoaren 13tik 19ra - Hiruka.eus\nJendartea Getxo 2017-03-10 13:24\nBilbo Metropolitarraren LZPari buruzko erakusketa hartuko du Getxok martxoaren 13tik 19ra\nBilbo Metropolitarraren lurralde-estrategia berriaren berrikuspenari buruzko "Lurralde bizia" erakusketa ibiltaria hartuko du Getxok, hilaren 13tik 19ra. Erakusketa publikoa izango da eta udalerriko hiru kiroldegietan bisitatu ahal izango da, aldi berean: Faduran (Algorta), Gobelan (Itzubaltzeta/Romo) eta Andra Marin (Getxo), 08:00etatik 21:30era.\nHamar urte igaro dira Bilbo Metropolitarraren Lurralde Zati Plana (LZP) 2006an onetsi zenetik, eta berritu egin behar da; batetik, azken hamarkadan gertatu diren aldaketei erantzuteko eta, bestetik, egungo egoera berrira egokitzeko. Gauzak horrela, Foru Aldundiak haren berrikuspen-prozesua sustatu du, eta herritarrek parte hartu ahal izango dute prozesu horretan. Hala, aurtengo hasiera honetan Informazioa eta Diagnostikoaren agiria aurkeztuko da eta udagoienean, berriz, Berreikuspenaren Aurrerapena.\nGuzti hori dela eta, datozen hilabeteetan, LZParen berrikuspenari buruzko erakusketa ibiltaria jarriko da planak biltzen dituen 35 udalerrietan. Erakusketaren xedea da plana ezagutaraztea eta udalerri bakoitzeko herritarrei azaltzea zertan datzan LZParen berrikuspen-prozesua eta zein kanal izango dituzten eskura Bilbo Metropolitarraren lurralde-estrategia berriaren diseinua egiten laguntzeko. Horretarako, prozesuak dakarrenari buruzko zortzi azalpen-taula daude ikusgai. Gainera, buzoi bat eta diptikoak egongo dira, iradokizunak egin edo datu pertsonalak eman ahal izateko, prozesuari buruzko informazioa zabalduko duten Newsletters-ak jaso nahi dituzten eragileen zerrendan sartzeko.\nLZParen berrikuspena honako gai hauei buruzkoa izango da: Hiri-eremua; Eremu fisikoa eta Landa-eremua eta Azpiegitura Berdea; Azpiegiturak: Garraioa, Ura, Energia eta Telekomunikazioak; Ekipamenduak; eta Zeharkako Gaiak (euskara, lurralde inklusiboa eta gobernantza).


Kolonbiako Frozen Express-en PEF abantailak - Potatoes News\nKolonbiako Frozen Express-erako PEF abantaila\nFrozen Express Kolonbiako patata frijitu izoztuen prozesadore eta fabrikatzaile handienetako bat da. Familiako enpresak 25 urte baino gehiago daramatza patata produktuak ekoizten eta kolonbiar nekazariekin konprometituta dago.\n2021eko abuztuan, Frozen Express-ek Elea PEF sistema bat instalatu du bere produkzio-lerroan, prozesatzeko lerroaren berritze baten barruan. PEF inplementazioaren helburua izan zen patata frijitu handiagoak kalitate hobearekin forma ezberdinetan ekoitzi ahal izatea eta kostuak aurreztea. ekoizpen prozesua.\nGuillermo Fonseca, Frozen Express-eko Ingeniaritza-zuzendariak dio: “PEF erabiltzea erabaki genuen gure lineak hobetzeko eta baliabide gutxiagorekin elikagai hobeak ekoizteko. Elea izan zen guretzat aukerarik onena, enpresak esperientzia handia duelako, kredentzial asko eta laguntza tekniko oso ona duelako».\nElea mundu mailan PEF teknologiaren hornitzaile nagusia da eta tamaina ezberdinetako PEF gerriko sistemak eskaintzen ditu linearen ahalmen ezberdinekin. Ignacio Alonzo Eleak Kolonbian duen ordezkariarekin batera, Elea PEF Advantage B10 -320 sistema bat instalatu da, tuberkulu bakarretik orduko 12 tonaraino iristen den linearen ahalmena duena.\nIgnacio Alonzo Kolonbian Elearen ordezkariarekin batera, Elea Advantage Belt instalatu dute prestaketa-linea berritzeko helburuarekin. Alonzok in situ lagundu zuen Frozen Expresseko teknikariekin instalatzen eta lankidetzan.\nElea PEF teknologiak patata tuberkuluen ohiko aurreberotzea ordezkatzen du eta uraren eta energiaren kontsumo orokorra murrizten du. Horrez gain, ebaketa hobetua, produktuaren etekin handiagoa eta kalitate hobea ikusi dira. Sistema hidrojetaren ebaketa baino lehen instalatzen da, non bero eta energia baxuko prozesuak ehunak leuntzea eta ebaketa hobetzea eragiten duen.\nLortu informazio gehiago Frozen Express-i buruz http://frozenexpress.com.co eta gure Elea PEF Advantage sistemak helbidean https://elea-technology.com/pef-advantage-belt/\nWorld Potato Congress Inc. 25ko otsailaren 2022eko webinarra - "Patata-barietatearen garapena Irlandan, ikuspegi historikoak eta etorkizuneko erronkak" Denis Griffin doktoreak aurkeztutako 9:00etan Ekialdeko Ordu Estandarra (AEB/Kanada)


ADEGIk sortzen dugun aberastasuna bueltatu behar digu Gipuzkoako papergintzan | LAB SINDIKATUA\nIndustria Papergintza ADEGIk sortzen dugun aberastasuna bueltatu behar digu Gipuzkoako papergintzan\nADEGIk sortzen dugun aberastasuna bueltatu behar digu Gipuzkoako papergintzan\nAtzo, ekainak 10, papergintzako Gipuzkoako hitzarmenaren bilera berri bat burutu zen. Oraindik akordioa urrun dago. Hortaz, aurreikusitako 16 greba egunak mantentzeko deialdia egiten dugu.\nADEGIk sektorearen egoerarekin bat egiten duen proposamenik ez du jarri mahai gainean. Sindikatuen proposamenaren gai askori erantzunik eman gabe jarraitzein du. Patronalak egin duen soldata igoera proposamena probokazio hutsa da: KPI+%0,8a 2019 eta 2020rako eta KPI+%0,9 2021 eta 2022 urteetarako.\nSektoreko enpresen egoera oso ona da. Irabazi handiak izan dituzte. 2016 eta 2017 urteetan 61 milioi euroko irabaziak izan dituzte. Pertsonalaren gastua gastu guztien %10 besterik ez da, hau da, enpresek fakturatzen dituzten 10 euroko bakarra doa nominak ordaintzera. Hortaz, ADEGIk askoz gehiago eman dezake.\nAtzoko bileran ADEGIk urrats bat eman zuen norabide onean, lan istripu eta gaixotasun profesionalen kasuetarako %100ko osagarria ematea onartu zuelako, absentismo mailarekiko loturarik gabe. LABek ongi baloratzen du neurria, urteetan sektorean egondako eskaera bat delako eta negoziaketa hontarako ezarritako helburuetako bat delako.\nHonek erakusten du presioak soilik mugiarazten duela ADEGI. Beste bi bilera jarri ditugu, asteazkenerako, hilak 12 eta datorren astelehenerako, 17rako. LABek ahal duen guztia egingo du bidezkoa den akordio duin bat erdiesteko. Horretarako ezinbestekoa da langile guztiok bat egitea gure aldarrikapenen alde eta egun hauetan burutuko diren batzarretan grebaren aldeko bozka ematea.\nPapergintzan lan duina, hitzarmen duinak. Gipuzkoako papergintza grebara!


"Kataluniako galdeketa babesteko unea" eta horretarako hitzorduak - Uriola.eus\nKatalunian azken egunotan izan diren gertakariak salatu dituzte Gure Esku Dago ekimeneko Angel Oiarbide eta Zelai Nikolas bozeramaileek. Kezkagarritzat jo dute Kataluniako erakunde, inprenta, komunikabide eta alkateen aurka Espainiako gobernua gauzatzen ari den "jazarpena" urriaren 1eko galdeketa "oztopatzeko". "Oso, oso larria eta onartezina da XXI. demokrazian". Egoera honen aurrean, "nahikoa dela esan behar dugu Euskal Herritik", erantsi du Oiarbidek, batik bat Katuniako herritarrak eta erakundeak "jarrera eredugarria eta baketsua" adierazten ari direnean.\nKataluniaren auzia "gurera ekarrita", euskal herritarrek larunbateko manifestazioan parte hartzeko azken deia egin dute. Mobilizazioaren helburua "ez baita soilik" Kataluniako erreferendumari babesa adieraztea. "Demokraziaren eta erabakitzeko eskubidearen aldarria gurea ere bada eta Euskal Herrian ere erabakiaren bidean urratsak egin nahi ditugu", adierazi dute. Bide hori "elkarrekin" egitera deitu dituzte euskal herritarrak eta eragileak, "guztiok bat eginda". Larunbateko manifestazioak batasun eta elkartasun horren "isla" izan nahi du. "Mobilizazio herritarra, anitza eta bateratzailea".\n"Jende uholdea" espero dute antolakuntzako lagunek larunbatean 17:30ean La Casillan, Bozkatu erabakitzeko Demokrazia lelopean, Kataluniako herritarren "gehiengoaren borondateari begirunea eta errespetua adierazteko" manifestazioan. Ekitaldia egunez egun atxikimenduak pilatuz joan da. Hasierako 40 bat pertsona ezagunei azken egunotan hainbat eragile eta erakunde batzeraino. Besteak beste, EAJ alderdia, atzo jakitera eman zuenez.\nOstiralean, Deustun hitzordua\nManifestazioaren bezperan, ostiralean, kalejira antolatu du Deustuko GED lantaldeak Deustu Kataluniarekin goiburuarekin. 20:30ean Done Petri plazatik hasita, Blas de Otero, Iruña, Agirre lehendakaria eta Ramon y Cajal kaleetatik pasako da elkartasun kalejira.\nIrailak 21, manifestazioa\n"Espainiako erresumako gobernu eta honen auzitegien mehatxuen gainetik", urriaren 1ean erreferendum "historikoa burutzera doa" Kataluniako herria Ernai gazte erakundearen arabera. Bide horretan Estatuko herrien laguntza eta elkartasuna kataluniarrek "ezinbestekoa" dutela nabarmendu du Ernaik, "oligopolio mediatikoek intoxikatu egin nahi duten bideorrian". Horregatik, irailaren 21ean, ostegunean, 19:30ean manifestazioa deitu du erakundeak Etxebarrieta Anaien Plazatik, "herrialde katalanekiko elkartasun iraultzaile beroa helarazi eta Euskal Herriak ere bere etorkizuna erabakitzeko hitza hartu behar duela lau haizetara oihukatzeko".\nBaimenik ez aske izateko lemapean, gazteek kaleak hartuko dituzte, oihu argi batekin "independentzia!".\nErreferendumaren astean bertan, irailaren 28an, "mobilizazio egun nazionala" antolatu du Ernaik Bilbon, 12:30ean Eliptika plazatik aterako den manifestazioarekin.\n[2017-09-11] Babes zabala Euskal Herritik Kataluniara


Aisialdia archivos - Page 2 sur 29 - Topagunea\nAzaroan, bagoaz ostera hegan!\nEuskaltzaleen Topagunea\t- 21/10/13\nEuskaltzaleen Topagunea\t- 21/09/26\nKukulaisi euskaltzaleen topagunea federazioa eratu da irailaren 25ean Elgoibarko musika eskolan egindako eratze bilkuran. Euskaltzaleen Topagunean biltzen diren eta aisialdia lantzen duten euskara elkarteek egindako hausnarketaren emaitza izan da erakunde berriaren sorrera. Helburua tokian tokian euskarazko aisialdia lantzen duten egitasmoak artikulatu eta garatzea da. Guztira 14 euskara elkarte batu dira Kukulaisi federaziora, lehendik ere euskarazko […]\nEuskaltzaleen Topagunea\t- 21/05/10\nHaur eta gazteen aisialdia euskaraz bizitzeko jarduera duten euskara elkarteak egituratu eta egoera honi batera erantzutea erabaki dute. Ostiralean, maiatzaren 7an, egin da 2021eko Euskaltzaleen Topagunearen Batzar Nagusia, eta bertan aho batez erabaki da egituratze prozesua abiatzea. COVID-19aren pandemiak kaltetutako sektoreen artean aisialdi sektorea dago. Horrek haur eta gazteen hizkuntza gaitasun eta erabilerari asko eragin […]


Kapitainaren idatzizko agurra | Kirola | Berria\nSOSLAIA. Aintzane Encinas\nKapitainaren idatzizko agurra\n«Duela hamahiru urte amets bat hasi zen niretzat. Denbora nire bihotz taupadak bezain azkar joan dira urte hauetan. Amets bat izan da niretzat, eta Realean jokatzen hasi nintzenetik ez diot irribarre egiteari utzi. Jokatzeak ametsak sortzen ditu». Sare sozialetan jarritako eskutitz hunkigarri baten bidez, sasoi amaieran erretiroa hartuko duela jakinarazi du Aintzane Encinas Realeko kapitainak (Donostia, 1988). Encinasek beti izan du gustuko idaztea. Iaz Latidos de futbolista liburua idatzi zuen, eta berak izkiriatu nahi izan ditu agur esateko letrak. Bertan, eskerrak eman dizkie urte hauetan Realean izan dituen taldekideei, prestatzaileei eta klubeko jendeari. «Izateagatik eta egoteagatik». Ez ditu urte hauek ahaztuko. «Realaren balioak nireak ere badira. Egun bakoitza ikasgai bat izan da, etengabeko eraldaketa bat».\nTalde txuri-urdinean 350 norgehiagoka baino gehiago jokatu ditu. Igandean jantziko du azken aldiz Realaren elastikoa, etxean. Aurten gutxi jokatu du Encinasek, baina ziurrenik minutu batzuetan zelaian egoteko aukera izango du. Zaleen eta taldekideen aitortza eta esker ona jasoko ditu urte hauetan egindako ekarpenarengatik. Testu batean idatziz ez ezik, zelaian jokatuz ere esan dio agur Encinasek futbolari. Txuri-urdinek Valentzia izango dute aurkari, (16:00, Gol). Ondoren, ligako azken partida ?Atletico Madrilen aurka ? eta Espainiako Kopa geratuko zaizkio ametsa bukatzeko. Realak eskaintza egin dio klubean jarraitzeko.


abendua | 2007 | irratia.com\n100. saioaren kronika, lagun artean zuzenean\n2007/12/07 jabea\t6 iruzkin\nHeldu gara 100. saiora eta, iragarri bezala, saio berezia antolatu dugu. Zuzenean, baina lagunez eta gonbidatuz inguraturik egin nahi izan dugu. Horregatik Bilboko Kafe Antzokiko eskenatoki gainean egitea pentsatu genuen. Saioa zuzenean antzokitik gaueko 10etan eta jai bezperan… Zer aterako ote zen? Ondo aterako zaigu? Teknikoki zailtasunak ditu horrelako irratiko estudioa beste leku batera eramateak. Barne komunikazioa ez da han bezain posiblea, nerbioak eta akatsak azaleratuko dira seguru… Dena ondo lotuta dago? Mila xehetasun dira segurtatu beharrekoak. Webcam bidezko emisioak huts egin digu, hori egin behar zuten lagunek ezin izan dute etorri-eta. Tira, hori barik ere moldatuko gara. Pantaila erdian dago, proiektorearekin; albo batean Ibon eta Ekaitz mahai batean, musikak eta bideoak emateko prest, bestean Patxi eta Jabi… Jarraitu 100. saioaren kronika, lagun artean zuzenean irakurtzen →


Импорт и Экспорт Владивосток Паспорт безопасности химической продукции (MSDS) - Импорт и Экспорт Владивосток\nSegurtasun kimikoen datu fitxa (Material Safety Datfitxa bat) MSDS - honetan produktu kimikoen (substantzia, nahastea, materiala, industria hondakinak) dokumentazio teknikoaren nahitaezko zatia den nazioarteko dokumentua eta kontsumitzaileei informazio fidagarria eman nahi diena produktu kimikoen industriaren erabilerari, biltegiratzeari, garraiatzeari eta botatzeari buruzko segurtasunari buruz, baita etxeko erabileretarako erabilerari buruz ere. ... MSDS izena 2017ra arte erabili zen baina gaur egun zaharkituta dago. Gaur egun, laburdura hainbat herrialdetako araudi dokumentuetan erabiltzen da, Estatu Batuetakoak barne SDS (Segurtasuna Datfitxa bat).\nSegurtasun datuen fitxa eguneroko bizitzan edo industrian erabiltzen diren produktuetarako garatzen da, eta nahitaez pertsonen bizitza eta osasuna, jabetza eta ingurumena segurtasuna bermatzeko beharrezko informazioa biltzen du.\nDokumentuaren presentzia beharrezkoa da garraiorako, aduanako eta bestelako baimenak jaso ondoren.\nProduktu kimikoen segurtasun-datuen fitxan informazioa dago:\nezaugarri fisikoak (urtze puntua, irakite-puntua, puntua, etab.);\nlehen laguntzako metodoei buruz;\nbiltegiratze baldintzei buruz;\nbabes ekipamendu eta tresna berezien erabilerari buruz;\nneutralizazio metodoei buruz.\nSegurtasun-datuen orria ekoiztea fabrikatzailearen ardura da, beraz, substantzia berarentzako hainbat dokumentu aurki daitezke SDS (MSDS).\nBolumena, xehetasuna eta desberdina izan daitezke, baina segurtasunarekin erlazionatutako elementuetan, desberdintasun semantikoak normalean ez dira oso esanguratsuak.\nSegurtasunari buruzko fitxan, substantziaren arriskua, harekin lan egiteko arauak eta neutralizazio metodoak deskribatzen diren informazioa dago.\nMaterialen segurtasun fitxa ez da informazio iturri nagusia eta ezin du giden egile gisa erabili substantzien ezaugarri fisiko eta kimikoetarako.\nProduktuaren segurtasun-datuen fitxa SDS (MSDS) ondoko guneetan bilatu daiteke.\nErrusiako Federazioaren lurraldean 1993. urtera arte ez zegoen produktu kimikoei, haien propietate arriskutsuei buruzko informazio guztia eta larrialdietan modu seguruan manipulatzeari buruzko informazio guztia jasoko zuten dokumentu bateraturik. Hori dela eta, substantzia arriskutsuei buruzko informazioa zatitu egin zen eta une egokian sartzea zaildu zen.\n1993an, Segurtasun Datuen Fitxak (SDS) sartu ziren Errusiako Federazioan produktu kimikoen dokumentazio teknikoaren derrigorrezko atal gisa, MSDS orrien materialen segurtasunarekin. Datorri bat (MSDS). Gosstandart-en ekimenez, Lan Ministerioak, Larrialdi Egoeren Ministerioak, Barne Ministerioak eta Gosgortekhnadzor-en ekimenez, GOST R 50587-93 “Material segurtasun fitxa. Oinarrizko xedapenak. Produkzioan, erabileran, biltegiratzean, garraiatzean, botatzerakoan segurtasuna bermatzeari buruzko informazioa ", industria-segurtasunerako oinarrizko eskakizunak ezartzen zirenak.\n1995en, bere oinarri hartuta, GOST 30333-95 estandar estandarra izen berarekin hartu zen.\n01.01.2009. Bertsio berritua indarrean jarri zen - GOST 30333-2007 "Produktu Kimikoen Segurtasun Datuen Fitxa. Baldintza orokorrak "hau da, gaur egun balio duena. baldintzak GOST 30333 SDSren aurkezpena eta edukia produktu kimikoen sailkapen eta etiketatze sistema orokorrarekin (GHS) harmonizatuta daude.\nPB GOST 30333-2007 RF-k SGS-rekin guztiz betetzen ditu nazio ezaugarri hauek:\nezarritako laginaren izenburua, produktuaren propietate arriskutsuei buruzko oinarrizko informazio guztia;\nErabilitako informazio iturrien zerrenda, PB osatzen duten laguntzarekin: kasu honetan, informazio horren edo horren jatorria egiaztatu daiteke;\nNazioarteko eta nazioarteko eskakizunak betetzeko segurtasun araudia aztertzea eta ondorengo "Informazio eta Analitika Zentroan" Substantzien eta Materialen Segurtasuna "zentroan erregistratzea.\nKimikako Segurtasun Datuen Fitxaren eginkizun nagusia kontsumitzaileari produktu kimikoak erabiltzeari, biltegiratzeari, garraiatzeari eta erabiltzeari buruzko informazioa ematea da.Dokumentu hau produktu kimikoen dokumentazio teknikoaren derrigorrezko zatia da.\nSegurtasun datuen fitxa modu irisgarrian eta zehatz batean zehaztutako informazio fidagarria eduki behar du, kontsumitzaileak giza osasuna eta segurtasuna lantokian babestea bermatzeko beharrezko neurriak hartu ahal izateko, produktu kimikoaren bizitzako ziklo guztietan ingurumenaren babesa ziurtatzeko. produktu kimiko arriskutsuak merkataritzan dauden oztopo teknikoak ezabatzeari laguntzea, NBEren Gomendioen zati bat baita. Sailkapena eta Labeling Kimika (GHS) Sistema leuntzen ".\nProduktu kimikoen unitate bakoitzeko segurtasun-datuen fitxa bat ematen da eta produktu horien marka askotarikoa barne hartzen du.\nHala ere, jarraian aipatzen diren kasu guztietan, segurtasun datuen orrien oharra beharrezkoa da:\nproduktuen markak bat datoz agregazio egoeran;\nproduktu-markek baimen ezberdinak behar dituzte;\nproduktuen markak elkarrengandik desberdinak dira konposizioan edo propietate arriskutsuetan;\nproduktuak arauzko hainbat agiriren arabera fabrikatzen dira.\nGainera, adierazi behar da: drogak; mineralak (agerraldian); produktu kimikoak itxita nomenklaturaren arabera; elikagaien produktuak; perfumeria eta kosmetika produktuak; substantziak igortzen, nuklearrak eta erradioaktiboak ez dira segurtasun-datuen fitxa igortzea eskatzen.\nProduktu kimikoen segurtasun-datuen fitxak ataletan jasotako informazioaren osaera, edukia eta formaren gutxieneko baldintzak definitzen ditu\n1-Produktu kimikoak eta fabrikatzaileak edo hornitzaileari buruzko informazioa identifikatzea\nAraudi dokumentuan zehaztutako produktu kimikoaren izena.\nBestelako identifikazio metodoak. Gomendioak eta produktu kimikoak erabiltzearen murrizketak.\nProduktu kimikoen produkzioaz, inportazioaz eta zirkulazioaz arduratzen den erakundearen izen ofiziala, helbidea eta telefono zenbakia (pertsonaren izena).\nLarrialdi kasuetan erakundearen larrialdi telefono zenbakia.\nProduktu kimikoen GHS-aren arriskuaren sailkapenari buruzko informazioa eta produktu kimikoen zirkulazioaren lurraldean indarrean dagoen legeriaren arabera.\nGHS etiketatze elementuak, segurtasun neurriak barne. GHSen arabera sailkatzen ez diren bestelako arriskuak.\n3 - Osaera (osagaiei buruzko informazioa)\nProduktu kimikoei dagokienez, banakako produktu kimikoak dira.\n1. izen kimikoa IUPAC (International Union of Pura and Applied Chemistry) Nazioarteko Batasunaren eskakizunen arabera, formula kimikoa;\n2. CASa N.º - konposatu kimikoen identifikatzaile bakarra Estatu Batuetako Chemical Abstracts Service (CAS) erregistroan;\n3. orokorrean onartzen diren sinonimoak eta abar;\n4. Produktu honetan agertzen diren ezpurutasunak eta gehigarri funtzionalak.\nSubstantzia nahasketa den produktu kimikoetarako:\n1. produktuen konposizioari buruzko informazioa (osagaien arabera), eskuratzaileak eta gainerako interesdunak lagun dezakeen erabilerarekin lotutako arriskua zehazten;\n2. Giza osasunerako edo ingurumenarentzat arriskutsuak diren osagai guztientzat, informazio hau eman behar da: osagaiaren izena eta beste identifikazio zeinu batzuk, kontzentrazio edo kontzentrazio-tartea, arriskuen deskribapena (arriskuen sailkapena, laneko eremuko higiene-arauak).\nOharra - Produktuan edozein osagairen presentziari buruzko informazioa konfidentziala bada, arauzko eta legegintzako arau berezien eskakizunetara gidatu beharko zenuke. Osagai horiei buruzko datuak erosleen segurtasuna bermatzen duen neurrian eman behar dira.\n4 - Lehen laguntzarako neurriak\nProduktu kimikoen zuzeneko efektuak gertatzen diren eta denbora pixka bat igaro ondoren ageriko adierazleei buruzko datuak.\nBiktimak lehen sorospenak eskaintzeko beharrezko neurriak deskribatzea, biktimak berehala emango zaion laguntza eman behar zaion kasuetan. Beharrezkoa da adierazpen atzeratuen bat espero daitekeen ala ez. Kasu honetan, beharrezkoa da profil zehatz bateko mediku espezialisten laguntza (toxikologoa, dermatologoa, etab.) Laguntza edo beharrezko adieraztea.\nBiktimen laguntzak emateko neurriei buruzko informazioa, efektu kaltegarrien (norabidea) motaren arabera sistematizatu behar da (arnas aparatuaren bidez, irensten bada, begietan eta azalean).\n5 - Suteen eta leherketen segurtasuna bermatzeko neurriak eta bitartekoak\nProduktu kimikoen sutearen eta leherketaren arriskuaren ezaugarri orokorrak. Sute eta leherketa arriskuen adierazleak. Errekuntzako produktuak eta degradazio termikoak eragindako arriskuaren karakterizazioa.\nSuteak itzaltzeko bitarteko gomendatuak.\nSuteak itzaltzeko bide debekatuta.\nSuteen aurkako babes pertsonalerako ekipoak.\n6 - Larrialdi eta larrialdi egoerak prebenitzeko eta desagerrarazteko neurriak eta horien ondorioak\nLarrialdi eta larrialdi egoeretan banakako eta kolektiboaren segurtasuna bermatzeko neurriak, esaterako, pizte eta suak iturri kentzea, arnas babeserako ekipamenduak, begiak eta azala erabiltzea.\nLarrialdietarako edo larrialdietako egoerak ezabatzeko prozedura.\nIngurumena babesten duten larrialdi eta larrialdi egoerak likidatzeko neurriak (isolamenduaren beharra eta mota, lurzorua eta gainazaleko urak babesteko neurriak, lurzorua, inguruko bizilagunei jakinarazteko beharra eta abar).\nNeutralizazio eta arazketa metodoak, sorbentak, ura eta kontzentrazioa murrizteko beste bide batzuk erabiltzea barne. Beharrezkoa bada, adierazi behar da zein bideetarako eta zein baldintzatan ezin diren erabili helburu horietarako\n7 - Produktu kimikoak gordetzeko eta manipulatzeko arauak kargatzeko eta deskargatzeko garaian\nProduktu kimikoak manipulatzeko neurriak, besteak beste:\n1. ingeniaritza segurtasun neurrien sistemari buruzko informazioa;\n2. ingurumena babesteko neurriak;\n3. mugimendu eta garraio seguruak egiteko gomendioak.\nProduktu kimikoak seguru gordetzeko baldintzak eta baldintzak, besteak beste:\n1. biltegien edo deposituen ezaugarriak diseinatzea. Horma iragazgaitzak (zatiak) eta aireztapena barne;\n2. substantzia eta material bateraezinak biltegiratzean;\n3. baimendutako tenperatura eta hezetasun-barrutiak, argiztapenetarako gordetzeko baldintzak, ingurugiroarentzat, adibidez, gas inerte ingurune batean;\n4. elektrizitate estatikoa kentzeko ekipo elektriko bereziak eta neurriak behar izatea;\n5. mugatu produktu kimikoen kantitateak biltegiratze baldintza jakin batzuetan;\n6. ontziak jasotzeko gomendatutako material mota (ontziak);\n7. Biltegiratzeko baldintzetarako baldintza berezi osagarriak.\n8 - Esposizio arriskutsuen kontrolak eta norberaren babeserako ekipamenduak\nDerrigorrezko kontrolpean dauden parametroak, baimendutako gehienezko balioak, pertsonalarentzako biologikoki seguruak (estandarrak eta gainerako arauak definitzen dituztenak).\nEzarritako parametroak ziurtatzeko eta kontrolatzeko neurriak.\nBabes pertsonalerako ekipoei buruzko informazioa.\n9 - Ezaugarri fisiko-kimikoak\nEgoera fisikoa (solidoa, likidoa, gaseosoa) kolorearen adierazleekin.\nFusio puntua / izozte puntua.\nIrakeko lehen irakite-puntua eta tenperatura. Flash puntua\nGoi / beheko sukoi mugak edo lehergailuak.\nLurrunaren presioa (tenperaturaren arabera). Lurrun dentsitatea (presioaren arabera). Dentsitatea.\nHidrogenoa adierazlea (pH).\nDisolbagarritasuna (ingurune jakin batean). Partizioaren koefizientea: n-octanol / ura.\n10 - Egonkortasuna eta erreaktibitatea\nErreakzio arriskutsuak egiteko aukera.\nEzabatzeko baldintzak (hala nola isurketa estatikoak, shock edo bibrazioek).\nOsagai eta material bateraezinak.\nDeskonposatzeko produktu arriskutsuak.\n11 - Informazio toxikologikoa\nProduktu kimikoekin giza kontaktuen kasuan, ondorio toxikologikoen deskribapen laburra, baina:\n1. esposizio-bideen inguruko informazioa (arnasketa-sistemaren bidez, irensten denean, begietan eta larruazalean);\n2. Giza osasunarentzako arriskutsuak diren ondorioei buruzko informazioa, produktu kimikoekin zuzenean harremanetan jartzeaz gain, efektu horien ondorioak eta informazioa gorputzean esposizioak izan ditzakeen ondorio arriskutsuei buruz (adibidez, sentsibilizazioa, kartzinogenotasuna, ugalketaren toxikotasuna, etab.);\n3. Toxikotasun akutuaren adierazleak; dosi (kontzentrazioak) efektu toxiko minimoekin, eta produktu kimikoek gizakien osasunean duten eragina bereizten duten beste zenbakizko balioak.\n12 - Ingurumenaren gaineko eraginari buruzko informazioa\nIngurumenaren eragina ebaluatzea (airea, ura, lurzorua).\nIngurunearen egonkortasunari eta eraldaketari buruzko datuak. Ekotoxikotasun adierazleak.\nMigrazio datuak (lurzoruan).\nIngurumenarentzako estandar higienikoak.\nBeste efektu kaltegarriak.\n13 - Ezabatzeari buruzko gogoetak (hondakinak)\nProduktu kimikoen hondakinak (hondakinak) modu seguruan tratatzeko gomendioak.\nIndarrean dagoen legeriaren arabera, hondakinak ezabatu, birziklatu edota botatzeari buruzko informazioa.\nKutsatutako ontziak eta edukiontziak (edukiontziak) likidatzeko (suntsitzeko) metodoak eta lekuak.\n14 - Informazioa garraioan zehar (garraioa)\nNBEren zenbakia Nazio Batuen Gomendioen arabera.\nBidalketa egokia, NBEren Gomendioak eta / edo bidalketa-izenarekin bat etorriz.\nArriskuen sailkapena garraioan.\ngarraioa markatzea eta paketatze taldea.\nProduktu kimikoak itsasoko eta uretako kutsatzaile diren ala ez jakiteko.\nGarraio segurua (enpresaren barne) gomendioak aplikatzekoa den araudiaren arabera.\n15 - Zuzenbide nazionalari eta nazioartekoari buruzko informazioa\nProduktu kimikoen zirkulazioa arautzen duen legeriari buruzko informazioa.\nGizakiak eta ingurumena babesteko baldintzak arautzen dituen dokumentazioari buruzko informazioa.\nNazioarteko kautelazko etiketen inguruko informazioa.\n16 - Informazio osagarria\nSegurtasun datuen fitxa berrikusiz gero, adierazi zein atal aldatu diren.\nSegurtasun fitxa osatzerakoan erabilitako datu iturrien zerrenda.\nSegurtasun kimikoaren datuak


Pentsatu nuen zuetako batzuei jasaten ari nintzela, edo baita mediku lanbideari eta beste guztiei, nolakoa izan den niretzat eskizofreniaren albo-ondorioei eta beste arazoei aurre egitea. Mesedez, lasai iezadazu posta elektronikoz zure esperientziarekin.\nOsasun Publikoaren Abisua\n"Depresioa" gaixotasun ikaragarri bat deskribatzeko erabiltzen den eufemismoa da, eta horrek jasaten duenak bere buruaz beste egiteko arriskuan uzten du. Depresio larrian pentsamendu bakoitza ehun tonako pisuarekin dator. Egilearen kasuan, gaixotasuna eskizofreniarako agindutako sendagai gehienek eragiten dute, zigorgabetasunez. Psikiatrerentzat sozialki onargarria da pazienteei botika horiek har ditzaten presio gupidagabea egitea. Izan ere, legeak sendagai hauek gaixoaren odolean sartzea ahalbidetzen du bere baimenik gabe, nahiz eta behin nirekin indarrez eta bestela indar mehatxuarekin. Lege aldaketak gaixo gehiago behartzeko\nNi, Bedford, Ca 1965, zertaz jabetu gabe\nniretzat helduen bizitzan aurreratu\ndroga hauek hartzeko komunitateak suizidioak eta ibilaldiak areagotzea eragingo du pazienteek gaur egun jasaten duten erregimen hiltzaile eta iraingarri zapaltzailetik ihes egiten duten heinean, batez ere droga zaharragoei dagokienez. Eskizofrenia paranoiderako eskuragarri dauden sendagai gehienek depresio klinikoa eragin dezakete albo-ondorio gisa. Pazienteari buruzko informazio liburuxkek "depresioa" besterik ez dute esaten, sarritan oso desatsegina duten albo-ondorioen zerrendaren artean, eta ez da abisurik ematen, ez liburuxkan, ez agindutako psikiatrak. Pazientearen informazio liburuxkan zigarro-paketeen moduko osasun-abisu bat inprimatu behar da. Clive H Travis, 2003ko otsaila.\n"Eskizofrenia gaixotasun ankerra da: bere tratamenduak askotan toxikoak dira", Britainia Handiko Schizofrenia Elkartearen Buletina No.38, 2004ko udan.\nAurrekoa nahiko kezkagarria dirudi. Beno, ni izan nintzen hau pasatu zuena eta ziur nago hori baino okerragoa izan zela! Sinetsi iezadazu ez duzula jakin nahi zein txarra izan zen! Hala ere, nire esperientzia, espero dut, orain gutxiago gertatzea. Hau da, botika berrietatik gutxienez 3k ez dutelako depresioa bigarren mailako efektu gisa zerrendatzen. Hala ere esan beharra dago Seroquel eta Clozaril ezinezkoa zitzaidala etengabe hartzea. Esaterako, Seroquelek sabeleko min izugarria, oka eta beherakoa eman zidan - kolon sumingarriaren sindromea eman zidan! Goiko ezpaineko gihar bat ere paralizatu zidan aldi baterako: goiko ezpaina zurruna eman zidan! Hala ere, oso maltzurra bada ere, nik piztuta zegoen Olanzapina 15 urtez eta nahiz eta nahiago izan ez izana finantza-interesek agindutako leku okerretan hartzeko horrela jarraitu nuen. Ez zen batere txarra hartu, baina pixka bat zailagoa zen goizean jaikitzea, ugaltze aldetik erredundantea eta ekonomian beste arrastaka bat.\nNire egungo sendagaien erregimena\nEgun ez dut inoiz nire medikua ikusten osasun mentala ez diren gaiei buruz izan ezik eta urte batzuk daramatzat osasun mentaleko taldeen liburuetan egon eta azkenekoz ikusi nituenean esan zidaten ospitaleko liburuetan nengoela arrazoi bakarra preziatua nintzela zela. nire aholkulariari, sendatu nintzela. Nire jabe izan nahi zuen. Duela 2 urte Olanzapina gelditu nuen, Open Dialogue-ri buruz ikasi nuen, nire gaitasun kognitiboaren susperraldia eta ugaltzeko interes berritua nabaritu nuen.


Oarsoaldea agentziak dirulaguntzen berri emango du - Noticias de Gipuzkoa\nOarsoaldea agentziak dirulaguntzen berri emango du\nForu Aldundiak lurralde mailan emango dituen laguntzen berri emango die erakunde, enpresa eta norbanakoei\n– a.m. 28.03.2020 | 23:42\nOiartzun – Oarsoaldea eskualdeko Udalek –Errenteria, Lezo, Oiartzun eta Pasaia–, Oarsoaldea garapen agentziaren bidez, pertsona, enpresa, autonomo eta ekintzaileei laguntza eskainiko diete, argitaratu diren lehenengo dirulaguntzen berri emanez eta hauen eskaera eginez.\nEsaterako, Aldundia lurralde mailan dispositibo bateratu bat abian jar-tzen ari da dirulaguntzen berri emateko eta Oarsoaldea eskualdean, garapen agentziaren bitartez, informazioa, hartu beharreko neurri ekonomikoei buruzko orientazio aktiboa eta horiek eskatzeko laguntza eskainiko da.\nEra berean, enpresa eta ekintzaileei problematika zein den azaltzeko aukera eskaini nahi diete, beren errealitatea erakunde publikoetara helarazten laguntzeko, modu konprometituan, azaldu dute agentziatik.\nKontsultak egiteko, laguntzak eska-tzeko edo egoerak azaltzeko, leihatila bakarra egokitu dute: covid19lagun-tzak@oarsoaldea.eus. "Haren bidez, zuen mezuei erantzungo diegu eta harremanetan jarriko gara, kasu bakoitzean irtenbide egokiena ematen laguntzeko. Gure ustez, oso lagungarria izan daiteke", adierazi dute.\n"Horrez gain, webgunearen bidez, laguntzei buruzko informazioa eskuratu ahal izango duzue. Informazioa eguneratuz doa, neurri ekonomiko berriak argitaratzen diren neurrian", jakinarazi dute. "Orain, inoiz baino gehiago, elkartu eta elkarlanean aritu behar dugu krisi honi aurre egiteko", amaitu dute.


Boiseko euskaldunak aste honetan kaleratu dira makilak eskuetan Santa Agedako koplak kantatuz (ikus bideoa)\nBoise, AEB. Boiseko euskaldunek joan den astelehenean ospatu zuten Agate Deuna edo Santa Ageda hiriko Basque Block-en. Ekitaldiak ia hogeita hamar pertsona bildu zituen, makilak eskuetan kantari. Taldea Euskal Museotik atera zen eta 'Leku Ona' jatetxera joan zen lehenik, trikitixaren aireak lagun. Ondoren Euskal Etxera sartu eta han ere kantatu zituzten koplak.\nAzkeneko lekua, Euskal Museora itzuli aurretik, Bardenay garagardotegia izan zen. Itxaso Cayerok zuzendu zuen taldea, eta azalpenak publikoari festari buruz Josh Uriartek eman zituen euskaraz eta ingelesez.\nTaldea Boiseko Basque Block-eko 'Leku Ona' taberna eta jatetxean kantari (irudia EuskalKultura.com)\nOndoren, eta bira bukatuta, dagoeneko Euskal Museo barnean, bildutakoek bestelako kantu batzuk kantatu zituzten, trikitixa han zela baliaturik, tartean Guk euskaraz, Lau teilatu eta Boga boga. Aurreko egunen aldean, eguraldia ez zen hain hotza izan eta irteera polita geratu zen.


pribatasun politika / datu babesa | Ndank Ndank Elkartea\nDatu Pertsonalak Babesteko arautegia betez, erabiltzaileei jakinarazi nahi zaie web gune honen bidez ematen dituzten datu pertsonalak Bergarako Senegaleko Lagunen Elkartea - Ndank Ndank.ren tratamendu-sistemetan jasoko direla, horixe baita Tratamenduaren Erantzulea. Hala, jasotako kontsultei eta eskaerei erantzuteko, erabiltzailearekin harremanetan jartzeko, eskatutako zerbitzuen kudeaketa-lana egiteko, merkataritza-harremanetarako eta bere jarduerari legez dagozkion funtzio guztiak egiteko erabiliko dira. Era berean, eskatutako albiste buletina edota erabiltzailearen interesekoa izan daitekeen informazioa bidaltzeko erabiliko dira.\nErabiltzaileen datu pertsonalak isilpean erabiliko dira. Bergarako Senegaleko lagunen elkartea - Ndank Ndank-en erabiltzaileen datu pertsonalak pribatutasunez erabiltzeko eta horiek babesteko konpromisoa dauka; hala, eskura dituen baliabide guztiak erabiltzen ditu, interesdunen segurtasuna eta pribatutasuna bermatzeko.\nBergarako Senegaleko lagunen elkartea - Ndank Ndank-ek ez dio erabiltzaileari datu pertsonalak emateko eskatzen, bere web gunean sartzeko; alabaina, zerbitzu batzuk erabiltzeko, harremanetarako edo denda erabiltzeko, ezinbestekoa da erabiltzaileak datu pertsonalak ematea.\nErabiltzaileak era askean eta borondatez emango ditu bere datuak. Bergarako Senegaleko lagunen elkartea - Ndank Ndank-ek erabiltzaileak eskatutako zerbitzua jasotzeko beharrezkoa den informazio pertsonala baino ez du eskatuko. Erabiltzailearen ardura eta beharra izango da emandako datuen zehaztasuna, zuzentasuna eta egiazkotasuna bermatzea eta, behar den kasuetan, datu hauek eguneratzea. Bergarako Senegaleko lagunen elkartea - Ndank Ndank-ek ez du honen inguruko erantzukizunik hartuko bere gainean.\nBergarako Senegaleko lagunen elkartea - Ndank Ndank-ek ez die datu pertsonalik eskatuko adingabekoei. Adingabekoen kontuen azken administratzaileak euren guraso eta tutore legalak izango dira. Adin gabeko erabiltzaileak datu pertsonalak bidaltzen baditu bere guraso edo legezko tutoreen baimena eta onespena duela onartzen du. Elkarteak guraso eta legezko tutoreekin harremanetan jarri ahal izango du, adingabeei buruzko egiaztapen jakin batzuk egiteko edo beste zenbait arrazoi direla tarteko, baldin eta beharrezkoa iruditzen bazaio.\nZure datuak ikustea, zuzentzea, ezereztea, tratamendua mugatzea, tratamenduari aurka egitea eta portabilitatea eska dezakezu. Era berean, emandako baimena edonoiz ezeztatu dezake, baita gai honi buruzko bete eskariren bat egin ere. Horretarako enpresara jo beharko duzu, helbide honetan: Bergarako Senegaleko lagunen elkartea - Ndank Ndank, Kruz Gallastegi 3 2ºA– 20570 Bergara (Gipuzkoa), telefonoa: 636163010 edo posta elektroniko honen bitartez: ndank.ndank.elkartea@gmail.com. Interesdunak, eskaerarekin batera, bere nortasun agiriaren kopia bidali beharko du. Eskaera lege-ordezkari moduan egiten badu, berriz, nortasun agiriaren kopia ez ezik, ordezkaritza horren egiaztagiria ere bidali beharko du.\nBergarako Senegaleko lagunen elkartea - Ndank Ndank-ek bere tratamendu-sistemetan dauden datu pertsonalak erabiltzean, datuen segurtasuna bermatzeko eta horiek aldatzea, galtzea edo baimenik gabe erabiltzea saihesteko beharrezkoak diren neurri tekniko eta antolamendu neurriak hartuko ditu. Betiere, teknologia-egoera, bildutako datuen izaera eta horiek izan ditzaketen arriskuak kontuan izanda; bai giza jardunak eragindakoak, bai ingurune fisiko zein naturalak eragindakoak. Horretarako, aintzat hartuko du datu pertsonalak babesteko legedia. Nolanahi ere, erabiltzaileei argi adieraziko zaie segurtasun-neurri informatikoak ez direla erasoezinak, eta ondorioz, gerta litezkeela legez kanpoko esku-hartze edo esku-hartze bidegabeak, baina ez liratekeela Bergarako Senegaleko lagunen elkartea - Ndank Ndank-ren erantzukizunpekoak.\nBergarako Senegaleko lagunen elkartea - Ndank Ndank-ren web guneak, zerbitzu hobea eskaintzeko asmoz, erabiltzailearen IP helbidea erregistratu dezake. Era horretan, gerora, datuak prozesatu ahal izango dira, esate baterako, ikusitako orrialdeen kopurua, bisiten kopurua eta web-orriko bisitarien jarduera eta erabilera-maiztasuna zein izan den aztertzeko.\nErabiltzaileari informatu egiten zaio Bergarako Senegaleko lagunen elkartea - Ndank Ndank-ek bere IP helbidea tratatzeko aukera duela web gune honetan sartzen denean. Horrela, ez da beharrezkoa izango informazio hau ematea web gunean sartzen den bakoitzean.\nAipatutako helburua lortzeko, Google Analytics-ekin ari da web gune hau neurtzen eta aztertzen. Aztertzaile horrek orrialdeetako markak eta cookieak erabili ahal izango ditu, Bergarako Senegaleko lagunen elkartea - Ndank Ndank-ren web guneko orrialdeetan gertatzen dena aztertu ahal izateko.\nBergarako Senegaleko lagunen elkartea - Ndank Ndank-ek beretzat gordetzen du bere pribatutasun-politika aldatzeko eskubidea, bai ordura arteko irizpideak aldatu dituelako, bai lege- edo jurisprudentzia-aldaketak izan direlako. Bergarako Senegaleko lagunen elkartea - Ndank Ndank-ek aldaketaren bat eginez gero, ordea, testu berria web gune berean argitaratuko du, eta erabiltzailea berehala ohartuko da. Dena den, erabiltzailea web gunean sartzen den unean bertan aurreikusita dauden arauek arautuko dute erabiltzaileekiko harremana. Horregatik, Bergarako Senegaleko lagunen elkartea - Ndank Ndank-ek gomendatzen dizu aldian-aldian sartzeko pribatutasun-politika honetara.\nErabiltzaileak ez baditu baldintza hauek betetzen edo web gunean azaltzen diren edukien okerreko erabilera egiten badu Bergarako Senegaleko lagunen elkartea - Ndank Ndank-ek Zuzenbideak ematen dizkion neurri zibilak eta penalak hartuko ditu ez-betetze hauek zigortzeko.


Juan Mari Aburto, Bilboko Alkatea, plaza barrian ospatu den txistularien alardean izan da aurten ere . Deia, Noticias de Bizkaia\nmusika eta dantza herrikoiaren ehunka zale bildu ditu\nJuan Mari Aburto, Bilboko Alkatea, plaza barrian ospatu den txistularien alardean izan da aurten ere\nUdalaren Txistularien Banda buru duen ikuskizun honek 100dik gora musikari, dantzari eta kantari bildu ditu, Oihana Bartra bertsolariaren eta Roberto Moso musikariaren parte-hartzearekin\ndeia.eus - 2018(e)ko abuztuaren 26a, igandea - 17:25etan eguneratua\nMarijaia plaza barrian.\nBilboko Udal Txistulari Bandak Plaza Barrian zuzendutako Txistularien Alardeak musika eta dantza herrikoiaren ehunka zale bildu ditu aurten ere;horien artean, Juan Mari Aburto Bilboko Alkatea, Udal Korporazioko beste kide batzuekin batera.Udalaren Txistularien Bandak abuztuaren 26an (igandea) esango die agur jaiei, Plaza Barrian, 13:00etan.\nBILBO. 80.eko eta 90.eko hamarkadetako pop-rock mugimendua ardatz izan duen ikuskizun honetan, Euskadiko hainbat lekutatik etorritako txistulariak, San Anton abesbatza, metaleko boskote bat, Bizkaiko Gaiteroak, Iñar Sastre piano-jotzailea, Iñigo Eskuin gitarra-jotzailea eta Iñaki Alvarez txistularia izan dira Garikoitz Mendizabal txistularien bandako zuzendariarekin eta bandako kide diren Idoia Kareaga, Sabin Bikandi, Gorka Zabaleta eta Asier Garciarekin batera. Korrikaren 20. urteurrena ere ikuskizunaren ardatz nagusietakoa da.\nIkuskizunean Nagore de las Cuevas eta Arkaitz Pascuas dantzariak ere arituko dira, herritarrak animatzeko alarde honetan parte hartzera. “Txanton Piperri”, “Herrimin”, “Gaueko buruko mina”, “Kaskagorria” edo “Iñaki, ze urrun dago Kamerun” bezalako abestiak ere eskainiko dira, hurbiltzen den jende guztia kantatzera eta dantzatzera gonbidatuz. Ikuskizunak euskal kulturaren erreferente bi ere izan ditu partaide: Oihana Bartra bertsolaria eta Roberto Moso Zarama taldeko kantaria.\nEGUNA: igandean , abuztuak 26


Arrigorriagako Udala - Txangoa Bilbora, errealitate birtualaz, ihes-gelaz eta antzerki inprobisatuaz gozatzeko\nTxangoa Bilbora, errealitate birtualaz, ihes-gelaz eta antzerki inprobisatuaz gozatzeko\nArrigorriagako Udaleko Gazteria Sailak arratsaldeko txango bat antolatu du maiatzaren 12rako, Bilbora joateko. Txango horretan parte hartzen duten gazteek errealitate birtuala bizi, ihes-gela batean parte hartu eta, teknologiak alde batera utzita, Campos Elíseos antzokian antzerki inprobisatuaz gozatu ahalko dute.\nJarduerak 13 euro balioko du, eta Arrigorriagan erroldatuta dauden 18 eta 35 urte arteko gazteek parte hartu dezakete. Arrigorriagan erroldatuta dauden eta 35 urte baino gehiago dituztenek 16 euro ordaindu beharko dute; udalerritik kanpoko gazteek, berriz, 19 euro ordaindu beharko dute. 18 plaza aurreikusi dira, eta izena emateko azken eguna apirilaren 21a da. Gaztegunean eta Abusuko HAZen eman daiteke izena.\nPrezioak ez du Bilborako joan-etorria barne hartzen. Errealitate birtualerako eta ihes-gelarako bi txanda daude: 18:00etatik 19:00etara, eta 19:00etatik 20:30era. Campos antzokirako bisita 21:00etan egingo da. Errealitate birtuala bizitzeko eta ihes-gelan parte hartzeko txangoa bi aste geroago egingo da berriz ere, baina Arrigorriagako nerabeentzat.


2020ko Estropatadea Bilbon - bizkaie.biz\nBizkaie! 2020-09-30 08:16 Pil-pilean\nUrriaren 4an, pandemiak eragindako gaur egungo inguruabarretara egokituko da.\nWOP Fundazinoaren (The Walk On Project) Estropatadearen zortzigarren edizinoa izango da da Bilboko itsasadarrean. Urriaren 4an, domekan, izango da eta pandemiak eragindako gaur egungo inguruabarretara egokituko da.\nGaixotasun neurodegeneratiboen inguruko sensibilizazinorako eta gaixotasunen kontra egiteko Estropatada kanpainea osasun-ikerketarako sentikortasun berezia dauen testuinguruan atonduko da aurten.\nWOPahate bategaz parte hartzeko eta gaixotasun neurodegeneratiboen kontrako minutuak emoteko txartelak hemen eskura daitekez: webgune (wopato.com), WOP denda (Iparragirre, 31) eta Bilboko saltokiak, Eroski, El Corte Inglés eta Bilboko hainbat saltoki.\nKontuak kontu, urriaren 4an, Euskalduna zubitik abiarazoko da arratsaldeko 16:00etan. Lasterketea laburragoa egingo da, baina, halan da be, ikusgarria izango da eta streaming bidez eskaintzea aurreuikusi dabe.\nIgazko lasterketan pinuetako pinaburu geolokalizatuak erabili ziran plastikozko ahateak ordezkatzeko. Holan, ingurumenaren aurrean konpromiso handia erakutsi eban Fundazinoak. Aurten, Euskalduna zubitik botako eta Deustuko zubira hektzea da asmoa. Esatari batek emongo dau lasterketearen berri eta zuzenean ikusi ahal izango da WOPen eta Estropatada-ren YouTube eta Facebook sare sozialetan.\nBilboko Itsasmuseumaren zabaldegian egindako aurkezpenean, ondokoa nabarmendu dau Bilboko Udaleko Garapen Ekonomiko, Merkataritza eta Enplegu Saileko zinegotzia dan Xabier Ochandianok: Estropatadea gure uriaren ikurra da, bilbotarrok gehien maite dogun ekimenetako bat eta, zelan ez, horren zain egoten gara. The Walk On Project ekimena balio sozialen zerbitzura dago eta Bilbo uriak be bere egiten ditu balio horreek, besteak beste, Bilboko Udalak gure uria dinamizetan lagunduko daben ekitaldiak berraktibetako dauen konpromisoa, testuinguru barri honetan eta, betibe, euste-neurri guztiei eutsiz.\nWOPen sortzailea dan Mikel Renteriak ondokoa azpimarratu dau: Hilebete honeetan ziurbakotasun momentuakizan ditugu baina hauxe dogu argi: WOPek asko dau helarazoteko, zientzia-ikerketak inoiz baino esangura handiagoa dauelako orain. Estropatadea gizartea sensibilizetako aldez aurretik egiten dan kanpaina baten emoitzea da: Egokitzen gabiz eta beraz, osasun publikoko eskakizunen arabera, ezin dogu betiko jaia ospatu'. Dana dala, honako hau gogorarazo gura dabe antolatzaileek: «Argi dogu, proiektu honi bizitzea eskainiko deutsagu beti: gaixotasun degeneratiboak desagerrarazotea da asmoa. Orain ondo dakigu ikertzea inoiz baino beharrezkoagoa dala, izan be, gaixotasunak dira gure gizartera mina dakartena (alzheimerra, parkinsona, leukodistrofiak, esklerosia...).\nOndokoak dira Estropatada WOP 2020 ekimenaren babesleak: Bilboko Udala, Toyota Japancar, Yimby, Surne, El Correo, BBK eta López Landa. Laguntzaileak: Itsasmuseum, Bilbobentura, Sarenet, Urgarbi eta Euskaltel.\nBestalde, honako honeek lagunduko dabe txartel-salmentea egiten: El Corte Inglés, Eroski eta Bilbao Centro.\nWOPek jarduera guzti-guztien (Estropatadea, kontzertuak, kirol-probak, jaialdiak, produktuak saltzea...) etekin guztiak bideratzen ditu gaixotasun neurodegeneratiboetarako terapiak ikertzeko. Orain arte 400.000 euro baino gehiago bideratu ditue gaixotasun neurodegeneratiboen kontrako nazinoarteko hainbat proiektuetan.